SML :: Praznična kolekcija ruževa za usne u obliku vinske flaše\nPraznična kolekcija ruževa za usne u obliku vinske flaše\nNišta ne nagoveštava početak novogodišnje sezone bolje od praznične šminke u fantastičnom pakovanju!\nKada smo vam predstavili praznične palete kojima ne možete odoleti, mislili smo da je to vrhunac novogodišnje beauty euforije koja nas očekuje u decembru. Nismo ni slutili da će se pojaviti proizvod koji toliko savršeno predstavlja praznično raspoloženje.\nKompanija Labiotte predstavila je svoju najnoviju kolekciju ruževa za usne. Bila bi to sasvim klasična predpraznična kolekcija da nije jednog malog, neodoljivog detalja – karmini su u obliku vinske flaše!\nNeobičnog izgleda, ova kolekcija je, u vrlo kratkom vremenskom roku, doživela veliki uspeh. Gledajući genijalni spoj prazničnog raspoloženja koje nam predstoji i neizostavnog dodatka na ženskim usnama, jasno nam je i zašto.


Tri najuspešnija slova u Volkswagenovoj azbuci - MQB - Auto Republika\nVolkswagenova MQB arhitektura je osnova na kojoj počiva najprodavaniji model marke, Golf koji je tokom 2017. godine prodat u “tiražu” od 968.284 primeraka. Modularna platforma se takođe koristi kao temelj za još pet modela marke, kojih je na globalnom nivou, tokom prošle godine, prodato ukupno 3,8 miliona primeraka.\nDrugi najprodavaniji model marke je Jetta/Sagitar (što je naziv koji se koristi za konkretan automobil namenjen kupcima u Kini). Sedan verzija Golfa je lane zabeležila prodaju od 883.346 komada. Volkswagen Jetta, koja je započela tržištni život pre nekoliko meseci, sada takođe počiva na MQB platformi, baš kao i treći i četvrti na listi najpopularnijih modela marke među kupcima. Govorimo o krosoveru Tiguan, sa 769.870 prodatih primeraka (sa standardnim i produženim međuosovinskim rastojanjem), a onda i o gradskom modelu, koji smo testirali, VW Polo.\nVW Lavida, je limuzina namenjena isključivo kineskim kupcima. I ona počiva na MQB platformi, a zauzela je šesto mesto na listi bestselera nemačkog giganta. Ovaj sedan je pronašao 507.000 kupaca tokom prethodne godine.\nNaposletku, tu je i paleta modela sa oznakama Passat/Magotan, koja se nudi na evropskom, američkom i kineskom tržištu. Aktuelna verzija za kupce sa Starog kontinenta je takođe utemeljena na MQB arhitekturi, ali su primerci namenjeni američkim i kineskim kupcima, od ove godine, izmešteni na novu platformu. Prošlogodišnja prodaja ovih verzija, koje opet povezuju magična tri MQB slova, zaustavila se na 660.000 komada.\nKoliko je ovo važna arhitekura za ceo konglomerat, govori i činjenica da smo vam predstavili samo cifre koje se tiču marke VW. Nije tajna da i brojni drugi marke nemačke poslovne grupacije koriste identičnu arhitekturu za svoje modele.\ntags: arhitektura MQB mqb volkswagen VW platforma\nprevious Nemački sud: pravo prvenstva prolaza pri uključenju na autoput nije univerzalno\nnext "Znam šta biram" - pojma nemaš dok se ne udubiš\nNe znam za ovaj savremeni „MQB“, ali, na staroj „platformi“ sa Wb od 2.578 mm ( WIki „kaže“ da nosi oznaku PQ35 ) je proizvedeno baš, baš dosta vozila pod bedževima VW, Audi, Škoda i Seat, a koja su bila „savremenici“ golfa mk5 i mk6. Mislim da su u pitanju daleko veće cifre od „MQB“.


Pižon posle bruke: Nije bio naš dan\nSelektor reprezentacije Srbije Vladimir Petrović Pižon smatra da su nedostatak sreće i snage glavni uzroci neuspeha naše selekcije u kvalifikacijama za EURO2012.\n"Mislim da nam nije bio dan, utakmica sa Italijom oduzela nam je mnogo snage. Mnogo je lakše igrati bez opterećenja, a mogu da kažem da je ovo najbolja igra Slovenaca u kvalifikacijama, koji su nas baš namučili", rekao je selektor nakon poraza u Mariboru.\nIpak, Petrović je pronašao razloge za neuspeh i u sopstvenim redovima.\n"Mi smo krivi, nismo imali sreće i dovoljno snage da se plasiramo dalje", izjavio je Pižon.\nNakon meča bilo je teško pronaći reči utehe.\n"Rekao sam igračima da su se borili, ali da nisu imali sreće", poručio je srpski stručnjak.\nOn je dodao da ne ne razmišlja o svojoj sudbini, jer mu ugovor ističe 1. januara, "pa je ta odluka na Savezu".


Ustavni sud sutra o zabrani Stroja | Autonomija\nPredlog za zabranu rada „Nacionalnog stroja“ uvršten je u dnevni red sutrašnje sednice, nakon što je Ustavni sud 19. maja odložio raspravu i odlučivanje u tom predmetu.\nOdlučivanje o zahtevu za zabranu neonacističke organizacije „Nacionalni stroj“ bila je odložena, jer je konstatovano da postoji potreba da se u tom predmetu rasprave još neke bitne činjenice.\nU predlogu zabrane „Nacionalnog stroja“ navedeno je da ta grupa deluje kao tajna organizacija koja svoje aktivnosti koristi za izazivanje nacionalne i verske mržnje, suprotno Ustavu Srbije. Državno tužilaštvo Srbije uputilo je u oktobru 2008. godine inicijativu Ustavnom sudu Srbije za zabranu rada i delovanja te organizacije, prema inicijativi Ministarstva pravde.\nU novembru 2005. godine 15 aktivista te neregistrovane neonacističke organizacije upalo je na antifašističku tribinu na Filozofskom fakultetu u Novom Sadu i vređalo prisutne povicima „Komunistički retardi“, „Ustaške sluge“ i „Jevrejske svinje“.\nVeće Okružnog suda u Novom Sadu osudilo je u novembru 2006. godine prvooptuženog u tom procesu Gorana Davidovića, zvanog Firer, na godinu dana zatvora zbog širenja verske, nacionalne i rasne mržnje. Davidović je bio u bekstvu, a Srbiji su ga izručile nemačke vlasti 29. aprila 2010. godine i on je upućen na izdržavanje kazne u Kazneno-popravni zavod Sombor. Ostali optuženi su osuđeni na kazne u rasponu od uslovnih do osam meseci zatvora zbog ugrožavanja sigurnosti.\nSkupština Vojvodine je, takođe, u decembru 2005. usvojila zaključak kojim se od Vlade Srbije traži zabrana svih neonacističkih, rasističkih i klerofašističkih grupa i organizacija na teritoriji Srbije. Podsetimo, MUP je još 2005. godine Stroj okarakterisao kao neonacističku, a Obraz i njima slične kao klerofašističke.


Merkelova plaši konzervativce: „Krajnja desnica je na prodaju“ - 20.05.2019, Sputnik Srbija\nMerkelova plaši konzervativce: „Krajnja desnica je na prodaju“\nPolitičari „mejnstrim“ stranaka širom Evrope, uključujući Angelu Merkel, pozvali su glasače da izbegavaju krajnju desnicu na izborima za Evropski parlament. 20.05.2019, Sputnik Srbija\nPolitičari „mejnstrim“ stranaka širom Evrope, uključujući Angelu Merkel, pozvali su glasače da izbegavaju krajnju desnicu na izborima za Evropski parlament.\nNemačka kancelarka Angela Merkel poslala je ovo „upozorenje“ nakon što je austrijski krajnje desni vicekancelar Hajnc Kristijan Štrahe dao ostavku zbog snimka na kojem nudi prednost na javnim konkursima u zamenu za predizborne donacije.\nKurc smenio ministra unutrašnjih poslova Austrije\n20 Maj 2019, 18:46\nMerkelova je oštro kritikovala „političare na prodaju“, tvrdeći da se EU suočava s „populističkim pokretima“ i da su ovi pokreti u mnogim područjima „puni prezira prema evropskim vrednostima i da žele da unište Evropu naših vrednosti“, prenosi „Indeks“.\n„Moramo odlučno ustati protiv toga“, poručila je ona.\nČini se da je skandal u Austriji označio kraj eksperimenta koji je austrijski kancelar Kurc preduzeo pokušavajući da sarađuje sa ekstremno desnom strankom, umesto da pokuša da je izopšti, rizikujući tako udaljavanje glasača, piše „Indeks“.\n„Dugo je bilo jasno da desničarski populisti destabilizuju našu demokratiju, Sebastijan Kurc i OVP su ih doveli u Vladu. Štraheov slučaj je upozorenje svim konzervativcima: ne sarađujte sa krajnje desnim populistima“, upozorila je i putem Tvitera nemačka ministarka pravosuđa iz redova socijalista Katarina Barli.


Krivokapić: Partijsko pravosuđe mora pretrpeti demok. promene\nTanjug 12. decembra 2020. 10:03\nPODGORICA – Predsednik Vlade Crne Gore Zdravko Krivokapić ocenio je danas da nakon promene vlasti izazov sa radom pravosuđa treba rešiti.\n„Partijsko pravosuđe ostaje problem u Crnoj Gori koje će morati da pretrpi demokratske promene u narednom periodu“, rekao je Krivokapić na sastanku sa ambasadorom Slovenije u Crnoj Gori Gregorom Preskerom.\nKrivokapić je iskazao je interes za produbljivanje saradnje sa Slovenijom na svim poljima, pre svega na ekonomskom, saopšteno je iz Vlade Crne Gore.\nKrivokapić je naveo da iskustva Slovenije, posebno preko “tvining projekata”, mogu pomoći u razvoju seoskog turizma sa naglaskom na sever Crne Gore, gde je potrebno osnažiti seoska domaćinstva kroz model dualne ekonomije, odnosno spajanje privrede i turizma.\nPresker je potvrdio odličnu saradnju dve države, dodaje se u saopštenju.


Štab za vanredne situacije u Malom Zvorniku preporučio opštini da zbog aktuelne epidemiološke situacije ove godine izostavi organizovanje koncerata na manifestaciji „Drina je smisao života“ – Opština Mali Zvornik\nŠtab za vanredne situacije u Malom Zvorniku preporučio opštini da zbog aktuelne epidemiološke situacije ove godine izostavi organizovanje koncerata na manifestaciji „Drina je smisao života“\nNavigacija:Početna/Vesti/Štab za vanredne situacije u Malom Zvorniku preporučio opštini da zbog aktuelne epidemiološke situacije ove godine izostavi organizovanje koncerata na manifestaciji „Drina je smisao života“\nObjavio Opština Mali Zvornik|2020-07-01T19:54:26+02:001 jula, 2020|Vesti|0 komentara\nMali Zvornik, 30.06.2020. godine\nČlanovi Štaba za vanredne situacije opštine Mali Zvornik na sednici u utorak, 30. juna, razmotrili su informaciju o stanju na području opštine posle izlivanja bujičnih reka i potoka i informaciju o novim podacima vezanim za epidemiju Kovid – 19 na području opštine. Imajući u vidu aktuelnu epidemiološku situaciju i stanje nakon poplava, Štab je zauzeo stav da lokalna samouprava ove godine treba da izostavi organizovanje koncerata poznatih estradnih umetnika, u okviru manifestacije “Drina je smisao života“, a novčana sredstva namenjena u tu svrhu usmeri za rešavanje problema nastalih usled izlivanja reka. Istovremeno Štab za vanredne situacije opštine Mali Zvornik dao je zeleno svetlo za organizovanje tradicionalnog takmičenja u lovu soma, regate i pratećeg kulturnog programa, uz strogo poštovanje socijalne distance među učesnicima i primenu ostalih preventivnih mera.\nU informaciji o stanju nakon poplava, navedeno je da su, u okviru radova na otklanjanju posledica nevremena, u poplavljenim delovima opštine u proteklih sedam dana vršeni popravka seoskih puteva i čišćenje rečnih korita.\nPut za Donju Trešnicu osposobljen je uz pomoć pripadnika Vojske Srbije i JKP „Drina“, postavljanjem pontonskog mosta na mestu na kojem je nabujala Boranjska reka odnela deo puta i oštetila konstrukciju postojećeg mosta.\nIstaknuto je da je lokalna samouprava, prilikom poplava, reagovala u najkraćem roku i svu raspoloživu mehanizaciju uputila na teren, kako bi rešila najurgentnije probleme nastale usled obilnih padavina.\nKomandant Štaba za vanredne situacije opštine Mali Zvornik i predsednik opštine Zoran Jevtić ocenio je da će za sanaciju štete nastale usled poplava biti neophodna značajna novčana sredstva, s obzirom da su bujice na više lokacija u opštini prouzrokovale oštećenja puteva, mostova, vodovodne mreže i izazvale plavljenje više stambenih i drugih objekata i najavio da će uskoro biti raspisani novi tenderi za rad građevinskih mašina.\nU okviru informacije o stanju na području opštine usled epidemije Kovid – 19, Jevtić je naveo da je, prema podacima Zavoda za javno zdravlje iz Šapca, u Malom Zvorniku za sada jedno lice obolelo od Kovida – 19 i da se osobe koje su sa njim bile u kontaktu nalaze u izolaciji.\nOn je naveo da će lokalna samouprava nastaviti da pruža neophodnu pomoć i podršku licima inficiranim Korona virusom, kao i njihovim porodicama i osobama u izolaciji, kao što je to činila putem Call centra, za vreme vanrednog stanja.\nUstanovama na području opštine preporučeno je da ponovo uvedu obavezno merenje temperature na ulazu u objekte, jer je to, kako je navedeno, jedna od mera koja veoma doprinosi sprečavanju širenja zaraze.\nDomu zdravlja u Malom Zvorniku sugerisano je da maksimalno pooštri mere prevencije od Kovida – 19.\nNavedeno je da Kovid ambulanta pri Domu zdravlja uredno radi i da nije prestajala sa radom nakon ukidanja vanrednog stanja.\nStav da opština Mali Zvornik ove godine, zbog aktuelne situacije, treba da izostavi organizovanje koncerata poznatih estradnih umetnika na manifestaciji Dani sportsko – rekreativnog i kulturnog turizma „Drina je smisao života“, koji okupljaju veliki broj ljudi, usvojen je uz zaključak da ribolovno takmičenje Somovijada, regatu i prateći kulturni program, u užem obimu, treba organizovati, uz poštovanje socijalne distance među učesnicima i primenu svih ostalih preventivnih mera.\nKomandant opštinskog Štaba za vanredne situacije u Malom Zvorniku Zoran Jevtić naveo je da su zaključci Štaba vezani za organizovanje manifestacije „Drina je smisao života, uslovni, odnosno da su podložni promenama i da zavise od daljeg razvoja epidemiološke situacije u Republici Srbiji i eventualnih drugačijih odluka koje u narednom periodu, u zavisnosti od situacije, može doneti Vlada Republike Srbije.\n„Svi članovi Štaba saglasni su u oceni da nije trenutak za organizovanje velikih koncerata, kada ne znamo kako će se situacija dalje razvijati i šta može sutra biti. Sredstva u budžetu za organizovanje koncerata imamo, ali smatramo da je bolje da ih usmerimo za saniranje posledica poplava“, rekao je Jevtić.\nOn je dodao da će opština Mali Zvornik pratiti odluke i preporuke Vlade Republike Srbije i postupati u skladu sa njima, kao što je to činila za vreme vanrednog stanja.\n„Najvažnije je da sačuvamo zdravlje ljudi i u tom smislu preduzećemo sve neophodne mere prevencije. Pomenute zaključke usvojili smo uz mogućnost da se oni promene u zavisnosti od situacije“, rekao je Jevtić, navodeći da se nada da u narednom periodu neće biti potrebe za pooštravanjem zaštitnih mera i uvođenjem novih ograničenja i restrikcija.\nIstičući da epidemija virusa Korona još nije završena, on je i ovom prilikom apelovao na građane da se ne opuštaju i da odgovornim postupanjem zaštite sebe, svoje najmilije i čitavu zajednicu od širenja bolesti Kovid – 19.


Derbi utakmica: TSC Bačka Topola – Inđija u nedelju, 6. maja, u 17.00 h - Moja Backa Topola\n05/05/2018\tSport Ostavi komentar 158 Pregleda Izvor: mojabackatopola.rs\nTSC Bačka Topola u 26. kolu Prve lige Srbija dočekuje Inđiju\nBAČKA TOPOLA – Fudbaleri TSC Bačka Topola u nedelju, 6. maja u 17.30 na svom terenu dočekaće ekipu Inđije, u 26. kolu Prve lige Srbija, sa željom da osvoje sva tri boda i učvrste visoku poziciju na tabeli.\n„Dočekujemo ekipu Inđije, koja je ovog proleća dokazala da je ozbiljan tim i da ima određeni potencijal. Međutim, ponavljam, kao pred svaku utakmicu, mi imamo kvalitet i znanje, imamo šta da pokažemo. Igramo na domaćem terenu i od mojih momaka očekujem da pruže dobru igru i zabeleže pobedu“, rekao je šef stručnog štaba Predrag Rogan.\nGolman Nemanja Jorgić podsetio je da je ekipa Inđije igra veoma specifično u odnosu na druge ekipe u Prvoj ligi i da su veoma posvećeni tome da imaju što duži posed lopte.\n“Što se nas tiče, mi igramo dobro, atmosfera u ekipi je pozitivna i jedva čekamo nedelju da pokažemo da imamo kvalitet za četvrto mesto koje zauzimamo i želimo da zadržimo ”, kazao je Jorgić.\nVezni igrač Aleksandar Erak pozvao je navijače da dođu na utakmicu i daju ekipi TSC vetar u leđa. “Uzvratićemo našim navijačima dobrom igrom i, nadam se, novom pobedom”, kazao je Erak.\nSportski direktor TSC Zoltan Sabo ocenio je da će meč sa Inđijom biti posebno zanimljiv jer predstavlja direktnu borbu za četvrto mesto, s obzirom da protivnik ima samo dva boda manje od TSC.\nU prošlom, 25. kolu, ekipa TSC je u gostima izgubila od Budućnosti sa 2:1, i trenutno se nalazi na 4. mestu na tabeli Prve lige Srbija sa 41 bodom iz 11 pobeda, osam remija i šest poraza. Protivnik TSC u 26. kolu, Inđija, zauzima 5. mesto na tabeli sa 39 bodova. U jesenjem delu sezone, na terenu Inđije, ove dve ekipe su igrale nerešeno, 1:1.\nUtakmica TSC – Inđija igraće se u nedelju od 17.00 h, na Gradskom stadionu u Bačkoj Topoli. Ulaz na stadion je besplatan, a navijači koji žele da kupe ulaznicu po ceni od 150 dinara dobiće na poklon majicu sa oznakama kluba.\nPrvi fudbalski klub u Bačkoj Topoli formiran je 1912. godine a zvanično postoji od 1913. godine pod imenom „Topolski Sportski Club“ (TSC). Klub je gradski, a generalni sponzor kluba je kompanija „SAT-TRAKT” DOO iz Bačke Topole. Predsednik kluba je gospodin Sabolč Palađi. Tim se trenutno takmiči u Prvoj ligi Srbija.


Boris Tadić: Srbija neće rat i nasilje – Informer\nPredsjednik Srbije Boris Tadić izjavio je da Srbija ne želi rat i nasilje te da je njena politika mirovna koja ima cilj uspostavljanje trajnog mira na Balkanu.\nTadić je rekao da će Srbija nastaviti da se bori za ostvarivanje svojih interesa u evropskim i svjetskim institucijama i UN i svim zakonitim sredstvima će nastaviti da vodi računa o bezbjednosti i interesima svog naroda na sjeveru Kosova i gdje god on živi.\n“Od Euleksa i Kfora Srbija zahteva apsolutnu statusnu neutralnost i zaustavljanje nasilnih akcija Prištine prema severu Kosova, jer to je njihova obaveza u skladu sa svim odlukama UN”, istakao je Tadić za beogradsku “Politiku”.\nTadić kaže da predstavnici Srbije sve vrijeme upozoravaju međunarodnu zajednicu na opasnosti koje proističu iz jednostranih i nasilnih poteza Prištine i ako bi neko rizikovao ratni sukob u ovom dijelu Evrope, ako bi to nekome stvarno palo na pamet, on bi preuzeo odgovornost za sve posljedice.\n“Rekao sam svojim evropskim partnerima da prihvatanjem stanja uspostavljenog nasiljem prihvataju etničko čišćenje Kosova i preuzimaju odgovornost za to”, tvrdi Tadić, dodavši da se Srbija neće pomiriti sa etničkim čišćenjem Srba sa Kosova.\nOn je izrazio očekivanje da evropske institucije doprinesu mirovnom rješenju i da zato očekuje nastavak pregovora Beograda i Prištine. “Nas niko ne treba da gura u nastavak pregovora, jer je u našem interesu da nađemo modus zajedničkog postojanja uz minimiziranje bezbednosnih rizika”, mišljenja je predsjednik Srbije.


Administrativni sud Francuske suspendovao je odluku grada Grenobla da se osobama u "burkiniju" dozvoli ulazak na državne bazene, piše francuski portal "RFI".\nFoto: Eskymaks / Profimedia\nSudije su saopštile da odluka opštinskog suda u Grenoblu od 16. maja kojom se dozvoljavaju sve vrste kupaćih kostima, uključujući i toples, samim tim i "burkini" narušava princip sekularizma i neutralnosti javnih službi.\nSud navodi da nove regulative znače da pojedini korisnici bazena mogu da ignorišu pravila oblačenja iz verskih razloga i da mogućnost odlaska u "burkiniju" predstavlja rizik da izrečena mera postane obaveza.\nBURKINI PALI EVROPU Policajac krenuo da "skida" muslimanku, a onda je usledila NEOČEKIVANA REAKCIJA\nSudija je otvorio slučaj nakon pritužbe Ministarstva unutrašnjih poslova na odluku suda niže instance na osnovu zakona za borbu protiv islamskog separatizma koji je parlament usvojio u avgustu prošle godine i koji omogućava administraciji da se žali na odluke za koje smatra da narušavaju sekularizam Francuske.\nGradonačelnik Grenobla Erik Piole najavio je da će se žaliti na odluku Administrativnog suda.\nSud Francuska Grenobl Muslimani\nUZBUNA U EU I NATO Marin Le Pen nikad bliža predsedničkoj fotelji, a svi se plaše kako toga kako bi EVROPA IZGLEDALA sa njom na čelu Francuske


BalkanMagazin :: Kina liberalizuje tržište električne energije\nutorak, 12. oktobar 2021 19:24\nNe navodeći konkretan vremenski okvir za primenu odluke, Nacionalna komisija za razvoj i reforme Kine (NDRC) u saopštenju je navela da će cena električne energije proizvedene iz uglja biti određena putem tržišnih transakcija, dok će svi industrijski i komercijalni korisnici morati da se snabdevaju po tržišnim cenama.\nDo sada je 44 odsto industrijskih i komercijalnih potrošača električnu energiju kupovalo direktno na tržištu.\nOva odluka neće pogoditi ostale kupce koji će plaćati fiksnu cenu električne energije.\nKineska vlada je nedavno dozvolila oscilaciju cena električne energije za najviše 20 odsto.\n"Fleksibilniji mehanizam tržišne cene električne energije mogao bi elektranama da pruži jači podsticaj za proizvodnju energije i da sačuva sigurnost i stabilnost proizvodnje električne energije", rekao je Jang Đun, inženjer na Pekinškom institutu za petrohemijsku tehnologiju, prenosi međunarodni radio Kine (CRI).\nOvo je najnovija odluka u nastojanjima Pekinga da se izbori sa energetskom krizom koja zahvatila drugu po veličini svetsku ekonomiju i za koju se predviđa da će trajati do kraja godine.\nProcenjuje se da će Kina zabeležiti pad industrijske potrošnje električne energije od 12 odsto\nu četvrtom kvartalu ove godine. (Izvor: Pixabay)\nAnalitičari i trgovci procenjuju pad industrijske potrošnje električne energije od 12 odsto u četvrtom kvartalu ove godine, jer se očekuje da će snabdevanje ugljem ove zime biti nedovoljno.\n„Reforma politike cena električne energije osmišljena je tako da odražava potražnju i potrošnju, i da u određenoj meri ublaži operativne teškoće elektroenergetskih kompanija i podstakne elektrane da povećaju snabdevaje električnom energijom“, izjavio je na današnjoj konferenciji za medije Peng Šaozong, zvaničnik iz NDRC-a.\nKineski državni savet je u petak saopštio da će dozvoliti da cene električne energije iz uglja osciliraju do 20 odsto u odnosu na bazne nivoe, proširujući taj raspon u odnosu na prethodna ograničenja, kako bi obuzdala veliku potrošnju električne energiije.\nOcenjuje se na kineska reforma cena energije neće imati uticaj na indeks potrošačkih cena (CPI), ali da će se u ograničenoj meri odraziti na druge ekonomske pokazatelje.


Dvostruka ograda kod Djevdjelije\nArmija Makedonije počela je da postavlja drugi red žičane ograde na granici sa Grčkom, kod Djevdjelije, prenose danas makedonski portali.\nPrema zvaničnim izvorima iz vojske, plan je da ograda koja se postavlja od nedelje kod improvizovanog prelaza za izbeglice, bude dugačka 37 kilometara i na pet metara udaljenosti od ograde koja je podignuta u novembru prošle godine.\nZvaničnici navode da se ograda postavlja da bi policija imala više vremena da reaguje i spreči ilegalne migrante da prelaze granicu i da koriste divlje prelaze da ulaze u Makedoniju, kako bi produžili put ka zemljama EU.\nKako tvrde, od postavljanja prvog reda granične ograde u novembru prošle godine do sada je sprečeno 19.000 ilegalnih prelazaka, a samo u januaru više od 4.000.\nPrema novim pravilima EU, preko granice se od polovine novembra propuštaju samo izbeglice iz vojnih žarišta, odnosno iz Sirije, Iraka i Avganistana, dok iz drugih zemalja imaju tretman ekonomskih migranata.\nU Makedoniju je od početka ove godine do 6. februara, prema podacima Ministarstva unutrašnjih poslova, registrovan ulazak 65.184 izbeglica.


RTCG - Radio Televizija Crne Gore - Nacionalni javni servis :: Ekonomija :: CG bolje da koristi novac iz pretpristupnih fondova EU\n12. 04. 2022. 18:10 >> 18:12\nCG bolje da koristi novac iz pretpristupnih fondova EU\nCrna Gora mora bolje koristiti novac iz pretpristupnih fondova Evropske unije (EU) i ostale finansijske i tehničke vrste pomoći, kazala je ambasadorka Bugarske u Podgorici, Meglena Plugčieva.\nOna se danas sastala sa gradonačelnikom Cetinja Nikolom Đuraškovićem sa kojim je razgovarala o mogućnostima unapređenja ekonomske, ali i saradnje iz oblasti kulture, sporta i obrazovanja.\nKako je saopšteno iz Prijestonice, od 2019. godine u okviru bugarske zvanične razvojne pomoći u Crnoj Gori finansirano je ukupno osam projekata u vrijednosti od preko 320 hiljada eura.\n“Na putu ka EU Crna Gora mora bolje koristiti sredstva iz pretpristupnih fondova i ostale finansijske i tehničke vrste pomoći koje su na raspolaganju, i u tom smislu iskustvo Bugarske može vam biti od velikog značaja”, rekla je Plugčieva.\nĐurašković je naveo da je Cetinje prepoznato kao kulturno-istorijski centar Crne Gore, i dodao da je glavni cilj lokalne vlasti da Prijestonicu u ekonomskom smislu učine jednako važnim, kako bi na taj način smanjili stopu nezaposlenosti i vratili građane svom gradu.\n„Na sastanku je ocijenjeno da je potrebno raditi na intenziviranju saradnje između Prijestonice i bugarskog grada Veliko Trnovo, sa kojim Cetinje ima potpisan protokol o saradnji”, kaže se u saopštenju.\nNikola Đurašković Maglena Plugčieva\n"Crna Gora primjer dobrih međuetničkih i međuvjerskih odnosa"\nCetinje: Besplatna dostava vode poljoprivrednicima na seoskom području\nVlaović: Unaprijediti kulturni život u Prijestonici


Ispolitizovan i netransparentan konkurs Ministarstva za zaštitu životne sredine - Dijalog.net\nNaslovna Društvo Ispolitizovan i netransparentan konkurs Ministarstva za zaštitu životne sredine\nPostavljeno 3. August 2021.\nNiš, 03. avgust 2021. – Milionske iznose na ovogodišnjem konkursu Ministarstva za zaštitu životne sredine dobilo je više studentskih udruženja, zbog čega ekološki aktivisti smatraju da je on ispolitizovan i netransparentan i najavljuju žalbe ili zahtevaju istragu.\nPredstavnici Koalicije Otvoreno o konkusima (OKO) traže poništavanje konkursa i pokretanje istrage, prenose Južne vesti.\nPobednici na konkursu, predstavnici studentskih organizacija iz Niša koje su Južne vesti kontaktirale, o projektima i novcu nisu želeli da govore.\nMnoge učesnike koji su pokušali da od Ministarstva za zaštitu životne sredine dobiju sredstva za svoje aktivnosti zbunilo je to što novac nisu dobila ekološka, već mahom studentska udruženja iz Niša, kao i to što su organizacije sa višegodišnjim iskustvom odbijene iz administrativnih razloga.\nSavez studenata Pravnog fakulteta za projekat “Zeleni pravnici” dobio je na konkursu 1,550.000 dinara, a pošto predstavnici te organizacije za Južne vesti nisu hteli da govore o projektu, ostalo je bez objašnjenja šta su zeleni pravnici.\n“Ukoliko dozvoli situacija sa koronom i ako bude realizovan projekat, javnost će o tome biti obaveštena preko društvenih mreža“, poručio je predsednik Saveza studenata Nemanja Petković.\nIz Saveza studenata Filozofskog fakulteta kažu da će od projekta za koji su dobili 1,350.000 dinara najverovatnije odustati, a kao razlog navode koronu. Planirali su i dobili novac za informisanje studenata o značaju ekologije i zaštiti životne sredine.\nZa Oliveru Milošević iz “Zelenog ključa” je iznenađenje što organizacije koje godinama promovišu ekologiju nisu dobile ništa.\n“Ja verujem da oni imaju neke koordinatore koji prate omladinu i 100 posto sam sigurna da su dobro postavili svoje ljude po fakultetima u ovim studentskim savetima. Verujem da neko seo i rekao: moramo da napumpamo studentske organizacije, trebaće nam“, kaže Miloševićeva i iznosi ocenuo da je konkurs politizovan.\nNema javno dostupnih podataka o tome šta je do sada radilo Udruženje Ekoglobal, čiji sajt ne radi, koje je na konkursu dobilo 1,700. 000 dinara. Udruženje je osnovano 2013. godine, ali podaci APR pokazuju da nisu bili aktivni.\nIz niške Protekte navode da je konkurs netransparentan, a da organizacije koje su dobile novac nisu dovoljno kompetentne, zbog čega najavljuju žalbu.\nIz udruženja okupljenjih oko Koalicije zadužene za kontrolu konkursa navode da postoje svedočenja učesnika na konkursu da se od njih zahtevalo da učestvuju u koruptivnim radnjama ako dobiju novac, pa traže da konkurs bude poništen.\n“Ukoliko se to ne desi, biće potpuno jasno da je istraga obustavljena sa viših nivoa, a da je urušavanje institucija dovelo do toga da one služe da čuvaju vlast, a ne javni interes i građane“, ističe Mladen Jovanović iz Nacionalne koalicije za decentralizacuju, koja je članica OKO.\nDok se očekuje potpisivanje ugovora, što je sledeća faza pre uplate novca na račune organizacija, nema informacija o tome postoji li istraga, ali ni o tome da li je neko od pobednika zvanično odustao, o čemu je bilo najava, niti šta je sa podnetim žalbama.\nMinistarstvo je za konkurs izdvojilo 70 miliona dinara.\nOznakekonkursprojektno finansiranjeVlada Republike Srbije\nPrethodno Litijum u Evropi – blagoslov ili prokletstvo\nSledeće NUNS: Vulin etiketira Cvijića\nTop Tags Evropska komisija mladi vladavina prava istraživanje konkurs Vlada Republike Srbije Društvo mediji lokalna samouprava OCD Srbija i Evropska unija Civilno društvo evropske integracije ljudska prava Evropska unija


Mali pomoćni objekti u baštama i dvorištima mogu biti svih vrsta i namena, a nedavno su postali ekstremno popularni jer je veoma lako da ih unesete u prostor gde mogu postati sklonište od svega i raditi u njima šta god poželite...\nUkoliko želite pravu inspiraciju za ovakav jedan objekat u svom dvorištu, onda je ovaj koji vam danas predstavljamo idealna doza koja vam je potrebna kako biste dobili viziju svog ličnog projekta, modernog stila i različitih funkcionalnosti.\nCelokupno dvorište koje vidite u galeriji renovirano je od strane kompanije Board & Vellum, a ceo projekat je povukao i predivnu novu ekstenziju koja je "legla" kao idealan centar pejzažne arhitekture ovog imanja. Dvorište sada poseduje betonske staze, drvenu terasu i ugrađene klupe koje se uklapaju u stil i dizajn ograde, toplu kadu i ognjište. Sam novi objekat meri svega 15m2 veličine, poseduje staklene zidove i klizeća vrata, svetlarnike i plave eksterijerne fasadne finiše.\nOriginalno, ovaj objekat je dizajniran kao udoban prostor za čitanje, ali je nakon nekog vremena počeo da dobija sve više funkcionalnosti. Prvo je postao gostinjski prostor, zatim kućica za zabavu i uživanje u filmovima. Ova pomoćna kuća poseduje malu kvadraturu, ali je zato na pametan način otvorena ka zadnjem delu dvorišta i pruža przračan osećaj velikim staklenim prozorima i svetlarnicima, dok samo jedna sekcija njenog enterijera poseduje solidne drvene zidove.\nEnterijerni dekor je moderan sa elegantnim osećajem, tu su dopadljive dekorativne karakterstike na sve strane, a uprkos tome što je ovaj kutak skromne kvadrature, on na zadivljujuć način ipak, uklapa dovoljno ostavinskog prostora sa nameštajem i ugradnim jedinicama polica.\nMerdevine nude prostor skrivenoj spavaćoj sobi u potkrovlju koja poseduje svoj lični izvor prirodnog svetla i predivan pogled, što je čini apsolutno idealnomm. Nevezano sa tim što je veoma mali, ovaj enterijer nudi velike količine prirodne svetlosti i bajkovite poglede. Kuća se otvara ka drvenoj terasi, dok klizeća staklena vrata osiguravaju uglađene i smislene prelaze između enterijera i eksterijera.


Izvor: Cenzolovka, 02.08.2017.\nIako licenca, kako kažu, važi do kraja 2024. godine za tržište Srbije i Crne Gore, na ovakav korak su se odlučili zato što „aktuelni predsednik Srbije Aleksandar Vučić sprovodi progon Adrija medija grupe“.\n„Dvomesečna protivpravna blokada svih računa naše kompanije, koja je uvedena bez obrazloženja, kao i bez preciziranja iznosa nepostojećeg duga ili roka do kog su računi blokirani, dovela je upravo do toga da ovaj renomirani časopis bude ugašen. Kao kompanija, skoro dva meseca izloženi smo finansijskom iscrpljivanju uz otkazivanje reklamiranja od strane javnih preduzeća, kao i mnogobrojnih oglašivača koji su pod kontrolom države ili ljudi bliskih režimu Aleksandra Vučića“, navodi AMG u saopštenju.\nKako kažu, svakodnevno su ih napadali ne samo ljudi kojima se „ne dopada uređivačka politika“, već i najviši državni funkcioneri.\n„Trudili smo se da nijedno izdanje naše kuće ne bude ugašeno, ali pored političkih pritisaka, postoje i ekonomski, koji su presudno uticali na našu odluku. Ovim što je učinjeno jednom uglednom mediju kao što je Newsweek Aleksandar Vučić bliži je svojoj nameri da u Srbiju uvede potpuni medijski mrak“, smatraju u ovoj kompaniji.\nIz Adrija Medija grupe, koja je izdavač Kurira kao i brojnih drugih štampanih i digitalnih izdanja, saopštavaju da „i dalje ostaju posvećeni objavljivanju istine“.\n„Upravo u godini u kojoj se ukida, Newsweek Srbija bio je nominovan za uglednu nagradu u oblasti Data novinarstva – Data Journalism Awards 2017. Mnogobrojni tekstovi najeminentnijih autora, ekskluzivni intervjui, istraživačke teme predstavljali su ponos Adrija medija grupe. Uzimajući ovu svetski poznatu licencu, želeli smo da pokažemo da i srpski mediji mogu biti deo najkredibilnijih internacionalnih časopisa“, kažu iz AMG-a.\nMeđutim, kako tvrde, „javnost u Srbiji je svedok da vlast uništava jednu medijsku kompaniju samo zato što izveštava o pogubnim efektima njegove vladavine i zloupotrebama koje ta vlast čini“.\nCelo saopštenje možete pročitati na sajtu Newsweeka.


NIS dobio priznanje za najbolje odnose sa investitorima - Bizlife.rs\nTop lista zemalja sa najboljom reputacijom na svetu\nGde je sve moguće parkirati crkveni vozni park? (FOTO)\nPrivrednici, od oktobra će vas birokratija poštedeti\nBez tužbe i sudova do neisplaćene plate\nRundek za BIZLife o biznisu, trgovcima, zemljoradnji\nKako je Gagi Jovanović motivisao naše fudbalere\nIzvorni ukus čistog mleka\nNIS dobio priznanje za najbolje odnose sa investitorima\n08:19 Beograd, 18/11/2011\nNaftna industrija Srbije (NIS) dobila je nagradu za najbolje odnose sa investicionom javnošću u 2011. godini, na međunarodnom stručnom skupu koji je organizovala Beogradska Berza, saopštila je ta kompanija.\nKomisija sačinjena od eminentnih predstavnika investitora i medija u Srbiji sprovela je, na inicijativu Beogradske berze, istraživanje o načinu komunikacije najvećih srpskih kompanija prema investicionoj javnosti u Srbiji.\nPri ocenjivanju su uzeti u obzir kriterijumi izvršavanja regulatornih obaveza javnih društava, informativnost i ažuriranje internet sajtova, kao i sadržaj i format objavljivanih izveštaja.\nPriznanje Beogradske berze, koje je dodeljeno NIS-u samo je još jedna potvrda da kompanija posebnu pažnju obraća na razvoj kvalitetnog i profesionalnog odnosa sa investitorima, i u skladu sa tim kontinuirano pruža informacije u cilju ostvarivanje efikasnog dijaloga sa zainteresovanim grupama, navosi se u saopštenju.\nTransparentni izveštaji NIS-a obezbeđuju jednak i slobodan pristup informacija svim zainteresovanim licima.\nU okviru jednodnevne konferencije, koja je okupila predstavnike berze, Vlade, finansijskih institucija, kompanija, kao i profesionalne investitore, održan je i panel na kojem su predstavnici NIS-a učestvovali sa prezentacijom na temu “Obaveze javnih društava po Zakonu o tržištu kapitala” .\nInvesticije: Južnokoreanci stigli do Zrenjanina\nMediGroup prelazi u ruke Britanaca\nUPOZORENJE: Bitkoin rudarenje “inficira” računare\nPAO sneg prvog dana proleća, PAO i javni dug Srbije\nBritanci otvorili prvi rudnik metala u BiH posle 30 godina\nUmro osnivač Ikee


Nova turistička infrastruktura oko jezera na Manjači\nTurističko-rekreativni kompleks na Manjači, ovog proljeća, primiće prve posjetioce, najavljeno je iz Centra za razvoj poljoprivrede i sela.\nIz ovog centra navode da je do sada sprovedena akcija čišćenja i uređenja jezera i biće nastavljena i ovog proljeća, te da će uskoro biti potpuno završena tri prostora za smještaj i odmor posjetilaca, ukupnog kapaciteta oko 600 ljudi.\n"Završili smo izgradnju pecana i roštilja, a zajedno sa partnerima u ovom poslu, Turističkom organizacijom Banja Luka i Gradskom razvojnom agencijom, razradili smo nekoliko projekata za koje smo aplicirali Gradskoj upravi, Vladi Srpske i međunarodnim organizacijama", kažu u Centru za razvoj poljoprivrede i sela.\nDodaju da su od Vlade Republike Srpske dobili kontejnere koje planiraju prefabrikacijom pretvoriti u bungalove, odnosno smještajne kapacitete, kako bi gosti mogli boraviti i po nekoliko dana. Na platou Manjače planirana je izgradnja vikend-naselja, hotela, sportskih terena i drugih pratećih objekata. Na tom prostoru nalaze se veliko i malo jezero te nekoliko ponornica.\nIz Turističke organizacije Banja Luka ističu da će ovaj turistički kompleks pružiti sadržaje od adrenalinskog, avanturističkog i sportskog do izletničkog turizma i uživanja u prirodi.\n"Riječ je o jedinstvenom i inovativnom projektu koji bi trebalo da poboljša i proširi turističku ponudu Banje Luke, s obzirom na to da se Manjača nalazi svega 22 kilometra od centra grada. Izvanredna lokacija i izletište ne bi samo dobro došli gostima i turistima, nego i domaćim građanima koji će nadomak grada imati ugodno mjesto za odmor i rekreaciju", rekla je Irena Radojević, direktor TOBL-a.\n"Manjača kao turističko-rekreativni kompleks"\nUništena veća količina ubojitih sredstava na poligonu Manjača\nManjača: Otac i sinovi uhapšeni zbog droge\nOnlajn spektakli Boljšoj teatra\nFBiH: Zaraženo još 13 lica\nVulin: Zaraženo devet vojnika, svi su dobro\nŠkolski čas 30. marta - od prvog do šestog razreda\nKonferencija za medije Alena Šeranića\n3539 glasova 75%\n1189 glasova 25%


Hotel Vanilla Rooms\nHotel Vanilla Rooms se nalazi u Vranicu (1km od Meljaka) u blizini Ibarske magistrale\nPodovi restorana i holova oblozeni su poliranim granitnim plocicama dimenzija 60x60 cm\nZidovi i podovi muskih i zenskih toaleta su uradjeni sa plocicama KEROS i MARAZZI, ugradjena je sanitarija Vidima i Ideal Standard,armature su Hansgrohe, a galanterija je Rosan.\nStepenista su oblozena granitnim plocama marke Marazzi\nHuppe se zalaže za ideju savršenog tuš prostora - mesto predaha koje je daleko od gužve svakodnevnog života, gde se prikuplja nova energija i osvežava duh i telo. Ime HUPPE se već odavno vezuje za kvalitet i funkcionalnost. Kao prvi proizvođač pregrada za tuševe u Nemačkoj 60-ih godina prošlog veka, obezbedio je čvrsto i sigurno mesto u svetu savremenog dizajna, materijala i funkcionalnosti. Jedan od najvažnijih ciljeva jeste da se svaka želja kupca mora ispuniti i da svaki proizvod može da postane unikat. Kad je reč o pregradama za tuševe reč je o konstrukcijama koje se odlikuju značajnom dugovečnošću.\nPozzi-Ginori predstavlja istoriju italijanske umetnosti i dizajna u proizvodnji kupatilske keramike. Njeni počeci datiraju od 1735, kada Markuis Carlo Ginori prvi u Evropi počninje proizvodnju sjajne objektata od keramike koje su nekada nazivali "belo zlato." Njegova Doccia Fabrika severozapadno od Firence je ubrzo postala jedna od najvećih u Evropi. Tokom vremena, Ginori se spaja sa drugim keramičkih proizvođačima, koji su se postepeno pojavili u Italiji: prvo, je bio Giulio Ričard, onda Laveno italijanska keramička kompanija, i na kraju Pozzi. Svaki proizvođač je počeo samostalno, a zatim spajanjem sa drugima, su uspostavili prekretnice u italijanskoj tehnologiji i ekspertizi u dizajnu i izradi kupatilskih keramičkih proizvoda. Nakon ulaska u Sanitec grupu 1994. godine, Pozzi- ginori je nastavio ovu veliku tradiciju sa svojim nepromenljivim, stalnim kapacitetom za inovacije. Od 2015. godine, Poci-ginori je deo Geberit grupe. Pozzi-Ginori kompanija ne proizvodi samo keramički proizvodi, već i nameštaj.\nO nama Trasport Podrska kupcima Kvalitet Kontakt


Kako da komšije zavole Vašeg psa? - Petguards\nPozovite na: +381628955037\nKako da komšije zavole Vašeg psa?\nPsi\tSrdjan Stojadinovic\nSigurno ste barem jednom, kao vlasnik psa (naročito ukoliko živite u stanu), morali da se suočite sa negodovanjem Vaših komšija kojima (možda čak i sa razlogom) smeta Vaš ljubimac. Prilikom jednog istraživanja sprovedenog u Americi, čak 75% vlasnika izjavilo je da imaju osećaj kao da njihov ljubimac utiče na odnose sa komšijama.\nUvidevši ovo kao jedan od većih problema, odlučili smo da vam u ovom tekstu ponudimo 4 načina, na koja možete pomoći da Vaše komšije zavole Vašeg psa, čak i da ih učine svojim prijateljima.\nTišina koja zlata vredi\nNajveći broj ispitanika je izjavio da im najviše smeta lajanje psa. Psi obično laju kada im je dosadno ili kada se osećaju nesigurno/iznenađeno. To znači da se takvo ponašanje može kontrolisati. Igrajte se sa njim, preusmerite njegovu energiju na nešto pozitivno i veselo ili ga vodite u duge šetnje kako bi se vratili kući suviše izmoreni da bi lajali.\nUkoliko imate nove komšije, najbolji način da se zavole, jeste da ostavite dobar prvi utisak. Pre samog upoznavanja umirite psa i ne podvrgavajte ga stresnim situacijama. Možda ćete čak poželeti da date komšiji poslasticu koju će ovaj dati Vašem psu, jer će on na taj način naučiti da je komšija zapravo dobar.\nŠto je najvažnije, uvek ih upoznajte dok komšija stoji. U tom slučaju ukoliko se pas uznemiri, manje su šanse da će sagovornik biti povređen.\n3.Kontrolišite vršenje nužde\nDruga stvar koja najviše smeta komšijama jeste kada Vaš pas vrši nuždu kod njih ispred kapije/vrata. Srećom, ovo ponašanje se mnogo lakše kontroliše od prvog, jer u takvim situacijama uvek možete sa sobom nositi biorazgradive kesice. To takođe pokazuje Vašem komšiji da ste odgovorni i da uvek čistite „nered“ za svojim ljubimcem. Pored kesica, možete jednostavno da probate da izbegavate da se zaustavljate pored komšijskih vrata.\nPoslednja stvar koja može jako iritirati Vašeg komšiju prilikom upoznavanja jeste ako se pas slobodno šeta i nije na neki način „obuzdan“. Veliki broj ljudi se, nažalost, boji pasa, stoga držanje psa na povocu u svojoj blizini znači da ste pažljiv komšija koji misli na druge.\nČak iako je pas dobro izdresiran, uvek se može naći neki okidač koji će mu na trenutak skrenuti pažnju i naterati ga da potrči ili skoči.\nSve u svemu, malo pažnje i truda će pomoći Vašem komšiji da postane dobar prijatelj Vašeg psa.


Vučić sa poglavarom grčke crkve Jeronimom II - Radio televizija Pančevo\n11. decembra 2019. 0345\nPredsednik Srbije Aleksandar Vučić razgovarao je tokom zvanične posete Atini, sa arhiepiskopom atinskim i sve Grčke, poglavarom Grčke pravoslavne crkve Jeronimom Drugim, posle koje se, kako je rekao, vraća kući sa više optimizma o jedinstvu u pravoslavnom svetu, uveren da sve razlike mogu da se prevaziđu dijalogom i razgovorima.\nPredsednik Srbije je zahvalio grčkom partijarhu na poklonu, divnim rečima i toploj dobrodošlici i poručio da će Srbija uvek biti „rame uz rame“ sa bratskim grčkim narodom.\n„Za mene kao predsednika Srbije i ministre, boravak u vašem domu u zatvorenom delu Atine, predstavlja veliku čast i privilegiju. Od vas mogu samo da naucicm o delu apostola Pavla i našeg svetitelja Save. Mogu da vam kažem da ćemo mi uvek biti rame uz rame sa našim bratskim grčkim narodom i da ćemo čuvati leđa našim grčkim prijateljima kao što smo sigurni da će oni uvek biti uz nas“, poručio je Vučić.\n„Govorili ste o značaju srpske i grčke crkve u opstanku naših naroda. Iako su u našoj zemelji duhovna i svetovna vlast razdvojene, moram da priznam da tamo gde je im najteže, Srbi opstaju samo zahvaljujući srpskoj crkvi. Primajući vaše savete vratiću se kući sa više optimizma o jedinstvu u pravoslavnom svetu, uveren da sve razlike možemo da prevaziđemo dijalogom i razgovorima“, naveo je Vučić.\n„Preko vas poručujemo srdačne pozdrave srpskom narodu sa kojim koračamo u neraskidivom prijateljstvu“, rekao je poglavar grčke crkve.\n„Oba naroda duguju mnogo našoj majci, svetoj pravoslavnoj crkvi, koja predstavlja kovčeg spasenja“, rekao je Jeronim.\n„Zelimo vama i srpskom narodu napredak i blagostanje“, poručio je poglavar grčki patrijarh i zamolio predsednika Vučića da prenese pozdrave srpskoj crkvi i poglavaru SPC Irineju.


Velika većina Evropljana podržava ciljeve zaštite životne sredine koje predviđa Evropski zeleni dogovor, pokazuju rezultati posebnog istraživanja Eurobarometra Budućnost Evrope koje su 25. januara objavili Evropski parlament i Evropska komisija\nDevet od 10 mladih Evropljana starosti od 15 do 24 godine smatra da borba protiv klimatskih promjena može doprineti njihovom zdravlju i dobrobiti, a to mišljenje dijeli 87 odsto svih učesnika istraživanja.\nDvije trećine ispitanika (68 odsto) vjeruje da je EU mjesto stabilnosti u problematičnom svijetu, a 67 odsto smatra da evropski projekat EU mladima nudi svjetlu budućnost.\nNa pitanje sa kojim izazovima se EU suočava, najčešći odgovori bili su socijalna nejednakost (36 odsto), nezaposlenost (32 odsto) i migracije (31 odsto). Klimatske promjene i zaštita životne sredine su, osim što su globalni izazovi, takođe izazovi za EU prema mišljenju 32 odsto ispitanika.\nKao najveću prijednost EU najviše ispitanika vidi poštovanje demokratije, ljudskih prava i vladavine prava (27 odsto), a 25 odsto glavnom prijednošću Unije smatra njenu ekonomsku, industrijsku i trgovinsku moć.\nMalo više od polovine ispitanika (55 odsto) smatra da je glasanje na evropskim izborima jedan od najefikasnijih načina da se njihvo glas čuje kada se donose odluke na nivou EU.\nEurobarometarklimatske promjenezdravljePrisilne migracijeRaseljavanjeEvropska unijaEvropska komisijaEvropski zeleni dogovorEvropski parlament


Milos Radovanovic kontakt, potrebna Vam je muzika za svadbu ili proslavu\nHomepoznati pevaciMiloš Radovanović\nMladi i talentovani pevač Miloš Radovanović, postao je najpoznatiji kada je otpevao pesmu „Pukni zoro“ za film „Montevideo“, a inače se takmičio i u „Zvezdama Granda“ kao i u šou programu za muzičke talente „Pinkove zvezde“, te će u nastavku teksta biti više reči i o njegovoj muzičkoj karijeri i o privatnom životu.\nMladi i talentovani pevač Miloš Radovanović je rođen u Užicu u Srbiji, 9. jula 1983. godine, te je znao od malena da želi da se bavi muzikom, i postao je poznat narodu po svojoj specifičnoj boji glasa ali i neodoljivom šarmu koji poseduje.\nU rodnom gradu Užicu je Miloš Radovanović završio osnovnu školu „Andrija Đurović“, a potom i srednju Mašinsku školu, ali je već u osnovnoj školi znao da će muzika biti njegov životni poziv, te je u KUD „Sevojno“ počeo dosta rano da svira harmoniku.\nJedno vreme je Miloš proveo u Čačku gde je osnovao bend, ali je pravi uspeh usledio kada se on i preselio u Beograd i sa dva momka iz Bosne i Hercegovine, Mirkom i Miodragom, počeo da dalje svira po prestoničkim klubovima i splavovima, ali kafda su se njegovi saradnici morali vratiti u Austzraliju, Miloš Radovanović je odlučio da nastavi da sam nastupa.\nMiloša je proslavilo izvođenje pesme „Pukni zoro“, te je postao i finalista takmičenja „Pinkove zvezde“, i smatra se da je pred njim blistava muzička karijera.\nZa sebe često Miloš Radovanović kaže da je njegov život muzika, i da se u srpsku prestonicu preselio kako bi mogao da lakše ostvari svoj san i postane popularan i tražen pevač, u čemu je čini se i uspeo jer su njegovi nastupi izuzetno posećeni, posebno od kada je izdao i svoj prvi singl „Vidi me sad“, septembra 2015. godine.


RTCG - Radio Televizija Crne Gore - Nacionalni javni servis :: Društvo :: Ispituju rad Uprave za igre na sreću\nTUŽILAŠTVO ODLUČILO 05. 04. 2016. 08:12 >> 07:56 3\nOsnovno državno tužilaštvo u Podgorici daće nalog policiji da provjeri rad Uprave za igre na sreću.\nKako saznaju Dnevne novine, tužilaštvo je to odlučilo nakon pisanja medija o navodnim nepravilnostima u radu Uprave za igre na sreću. Na nepravilnosti u radu vršioca dužnosti direktora Uprave za igre na sreću Ilije Vukčevića javno su ukazali i predstavnici kompanija Džek pot i Lutrija Crne Gore.\n"Odavno ukazujemo da je Ilija Vukčević u svojstvu vršioca dužnosti direktora Uprave, kao i njegovi prethodnici, "uzjahao" zakonske propise, te pokušao da zagospodari zakonima i pravima. Očekujemo da Ministarstvo finansija i drugi nadležni organi napokon preispitaju zakonitost rada Vukčevića i njegovih prethodnika koji se već nalaze pod pažnjom državnog tužilaštva, kao i Uprave za igre na sreću u cjelini", kazali su Dnevnim novinama u Džek potu i Lutriji.\nU ovim kompanijama tvrde da posjeduju desetine nezakonitih pravnih akata i falsifikata sa Vukčevićevim potpisom, za koje su sigurni da će predstavljati osnov za njegovo krivično gonjenje.\n"Nevjerovatan je broj nezakonitih akata Uprave tokom mandata Aleksandra Moštrokola, Marka Ćulafića i Vukčevića, o čemu postoje dokazi, a uporno se prozivaju Lutrija i Džek pot za navodne nezakonitosti i privilegije. Naravno, cilj im je da skrenu pažnju javnosti i tužilaštva sa koruptivnih djela u vezi sa nelegalnim priređivanjem igara na sreću u kome su učestovali ili učestvuju", naveli su u Džek potu i Lutriji Crne Gore.\nVukčević je na mjestu vršioca dužnosti direktora Uprave za igre na sreću zamijenio Ćulafića, koji je na tu funkciju došao u aprilu 2012. godine.


- Veoma dobar i konkretan razgovor sa Ritom DŽo Luis, predsednicom Eksport Import banke, o finansiranju važnih projekata u Srbiji, posebno u oblasti energetike - napisao je Vučić na Instagramu.\nPredsednik Republike Srbije Aleksandar Vučić sastao se i sa premijerom Republike Grčke Kirjakosom Micotakisom.\n- Od Beograda, preko Brisela, pa do Davosa - uvek je veliko zadovoljstvo videti Kirijakosa Micotakisa. Srbija i Grčka već 150 godina imaju, ne samo prijateljske, već i istinske bratske odnose i među nama nema otvorenih pitanja. Zahvalan sam grčkom narodu na podršci teritorijalnom integritetu Srbije, kao i na velikoj podršci evropskom putu naše zemlje- napisao je Vučić na svom Instagramu.\nAleksandar Vučić Kirjakos Micotakis Vučić i Micotakis


Njujork tajms: Srbija isprobava nove oblike cenzure medija – Matrica slobode medija\nPosted on January 17, 2022 by Teodora\nNjujork, 17.01.2022. –\nKada je kovid-19 stigao u istočnu Evropu u proleće 2020. godine, jedna srpska novinarka je obelodanila veliku nestašicu maski i druge zaštitne opreme. Ubrzo je uhapšena, bačena u ćeliju bez prozora i optužena za podsticanje panike.\nNovinarka Ana Lalić je brzo potom oslobođena i čak je dobila javno izvinjenje od vlade u, kako se činilo, maloj pobedi protiv represije autoritarnog predsednika Srbije Aleksandra Vučića, piše Njujork tajms.\nMeđutim, Ana Lalić je nedeljama bila tretirana kao izdajnik od strane većine informativnih medija u Srbiji, koji su sve više pod kontrolom Vučića i njegovih saveznika, dok Srbija koristi taktiku koju upotrebljavaju u Mađarskoj i drugim državama u kojima dolazi do nazadovanja demokratije, širom nekada komunističke istočne granice Evrope, dodaje se u tekstu.\n„Za celu naciju postala sam državni neprijatelj“, priseća se Ana Lalić.\nSrbija više ne zatvora niti ubija kritički nastrojene novinare, kao što se dešavalo pod vladavinom Slobodana Miloševića devedesetih godina. Sada se nastoji uništiti njihov kredibilitet i kao i to da mali broj ljudi može da gleda i čita njihove priče, piše Njujork tajms,\nU tekstu se navodi da je gušenje kritičkih glasova umnogome pomoglo Vučiću, a takođe i najpoznatijem sportisti u zemlji, teniskoj zvezdi Novaku Đokoviću, čije su muke sa vizom u Australiji prikazane kao nepodnošljiva uvreda za srpsku naciju. Malobrojni nezavisni mediji uglavnom ga podržavaju, ali imaju izbalansiraniji pristup.\nTelevizija je postala toliko pristrasna u podršci Vučiću, prema rečima Zorana Gavrilovića, izvršnog direktora Birodija, nezavisne posmatračke grupe, da je Srbija „postala veliki sociološki eksperiment da se vidi koliko daleko i u kojoj meri mediji određuju javno mnjenje i izbore“.\nSrbija i Mađarska – zemlje koje predvode ono što je Institut V-Dem, švedska istraživačka grupa, opisala prošle godine kao „globalni talas autokratizacije“ – obe održavaju opšte izbore u aprilu, koji će testirati da li kontrola medija funkcioniše.\nNedavno istraživanje Birodija izveštavanja na srpskoj televiziji pokazalo je da je u tromesečnom periodu od septembra Vučiću dato više od 44 sati prostora, od čega je 87 odsto pozitivno, u poređenju sa tri sata za glavnu opozicionu stranku, od čega je 83 odsto bilo negativno.\nSkoro svi negativni medijski izveštaji o Vučiću pojavili su se na N1, nezavisnom informativnom kanalu koji je emitovao priloge Ane Lalić o kovidu-19. Međutim, žestoki rat za tržišni udeo vodi se između kablovskog provajdera SBB – koji je „domaćin“ N1, i državne telekomunikacione kompanije Telekom Srbija.\nTelekom Srbija je nedavno napravio potez koji su mnogi smatrali kao nedozvoljeni pokušaj da SBB učini manje atraktivnim za gledaoce, kada je od SBB-a preteo prava na emitovanje engleskog fudbala, ponudivši 700 odsto više novca.\nPonuda Telekoma Srbija, skoro 700 miliona dolara za šest sezona, astronomski je iznos za zemlju sa samo sedam miliona stanovnika — i skoro četiri puta više od onoga što je jedna medijska kuća u Rusiji, daleko većem tržištu, pristala da plaća Pre mijer ligi svake sezone za prava emitovanja.\n„Veoma je teško takmičiti se ako imate konkurenta koji zapravo ne brine o profitu“, izjavio je u jednom intervjuu glavni izvršni direktor SBB-a Milija Zeković.\nRukovodioci Telekoma Srbija nisu bili dostupni za komentar, ali je u javnim izjavama kompanija opisala svoje investicije u engleski fudbal i druga prava kao „komercijalno motivisane“, a ne politički.\n„Njihov cilj je da ubiju SBB“, rekao je Dragan Šolak, predsednik matične kompanije SBB-a United Group, u intervjuu u Londonu. „Na Balkanu“, dodao je on, „ne smete da dozvolite da protivnici nanjuše vašu slabost“.\nŽeljan da ostane u igri, Šolak je ovog meseca objavio da je privatna investiciona kompanija koju kontroliše, kupila Sautempton, fudbalski tim engleske Premijer lige. Prava na emitovanje lige ostaće kod njegovog rivala Telekoma, ali deo ogromne sume koju je državni operater pristao da plati sada će preliti Šolaku.\nPristalice vlasti vode pet glavnih televizijskih kanala u Srbiji, uključujući navodno neutralni javni servis RTS. Jedine televizije u Srbiji koje daju prostor opoziciji i izbegavaju da hvale Vučiću su kablovski informativni kanal Šolaka N1, koji je partner CNN-a, i njegova TV Nova.\nBez njih, izjavio je Šolak, Srbija će „skliznuti u mračno doba kao Severna Koreja“.\nU svakoj zemlji, snage bezbednosti – koji su služili za represiju kritičkih glasova za vreme komunizma – zamenile su u toj ulozi državne i državno zavisne kompanije, koje vrše često veliki pritisak na medije.\nMađarska je otišla dalje, okupljajući stotine novinskih kuća u holding kompaniju koju kontrolišu saveznici premijera Viktora Orbana. Samo jedna televizijska stanica sa nacionalnim dometom kritikuje gospodina Orbana i finansijski je nezavisna od njegove vlade.\nU Srbiji se do sada smanjio medijski prostor za kritičke glasove, rekao je Zoran Sekulić, osnivač i urednik jedne nezavisne novinske agencije, da je „nivo kontrole, direktan i indirektan, kao devedesetih“ pod Miloševićem, kome je Vučić bio ministar informisanja.\nNovinare, dodao je Sekulić, više ne ubijaju, ali sistem kontrole je još uvek tu, samo što je „unapređen i usavršen“, kako bi se obezbedila manipulacija, bez upotrebe sile.\nDragan Đilas, lider glavne srpske opozicione stranke i nekada čovek iz medija, požalio se da, dok je Vučić satima mogao da priča bez prekida na glavnim srpskim televizijskim kanalima, opozicioni političari su se uglavnom pojavljivali samo kao mete napada. „Ja sam kao glumac u nemom filmu“, rekao je on.\nN1, jedini kanal koji mu ponekad daje prostor, naširoko se gleda u Beogradu, glavnom gradu, ali je blokiran u mnogim gradovima i mestima gde su gradonačelnici članovi stranke Vučića. Čak i u Beogradu, kablovska kompanija na kojoj se N1 emituje ima problem da uđe u stambene zgrade koje su izgradili investitori sa bliskim vezama sa vlašću. U ogromnom novom stambenom kompleksu u izgradnji za pripadnike službi bezbednosti u blizini Beograda, na primer, odbili su da postave infrastrukturu SBB kablovske televizije, saopštila je ta kompanija.\nGledaoci provladinih kanala „žive u paralelnom svetu“, kaže Željko Bodrožić, predsednik Nezavisnog udruženja novinara Srbije. Kanali poput TV Pink, najpopularnije nacionalne stanice, na kojoj se emituju seksualno eksplicitni rijaliti emisije, kao i dugačke izjave Vučića, ističe, „ne samo da indoktriniraju, već zaglupljuju ljude“.\nTo je Vučiću dalo slobodu da proširi kontrolu medija koju je Raša Nedeljkov, programski direktor u Beogradu Centra za istraživanje, transparentnosti odgovornost, opisao kao „kostur celokupnog njegovog sistema“. Na neki način, ističe Nedeljkov, prostor u Srbiji za kritičke medije sada je manji nego što je bio pod Miloševićem, koga „zapravo nije bilo briga da li će imati potpunu kontrolu“ i nije „dirao“ razne regionalne medije.\n„Vučić sada uči iz te Miloševićeve greške“, kaže Nedeljkov. Vučić i njegovi saveznici, ističe on, „ne tolerišu ništa što je drugačije“.\nNekada su moćni nezavisni mediji postepeno su privoljeni na drugu stranu. Radio stanica B92, koja je redovno kritikovala Miloševića tokom ratova devedesetih godina, na primer, sada je u vlasništvu pristalice Vučića i uglavnom služi kao ispostava vlasti.\nNovinari i drugi koji se suprotstave Vučiću bivaju žrtve napada tabloida lojalnih vlastima. Šolak, predsednik United grupe, na primer, proglašen je „najvećim srpskim prevarantom“, koji se grebe o Srbiju i i izdajnikom koji radi za strane neprijatelje Srbije.\nGospodin Šolak, koji živi van Srbije zbog opasnosti po svoju bezbednost, rekao je da je toliko često napadan da, kada to nije slučaj, prijatelji ga zovu i pitaju: Šta se desilo? Jesi li dobro?“\n← Previous Previous post: Novi Pazar: Za medijske projekte 48 miliona dinara\nNext → Next post: Nastavlja se rad na izradi novog zakona o javnom informisanju, Koalicija za slobodu medija predstavila svoj predlog nacrta zakona


Imlek otkupljuje vlastite akcije\nBeta\t15.01.2010 00:04\nBeogradski "Imlek" odlučio je da po tržišnoj vrednosti otkupi do pet odsto ukupnog broja sopstvenih akcija radi sprečavanja štete, objavila je mlekara na sajtu srpskog tržišta kapitala.\n"Imlek" će sopstvene akcije sticati na Beogradskoj berzi radi sprečavanja poremećaja na tržištu hartija od vrednosti, kao i štete za kompaniju, navodi se u saopštenju.\nCenu po kojoj će sticati vlastite akcije, a ukupno je izdat 9,1 milion, odrediće direktor Imleka na osnovu informacija o trgovini na Berzi i u skladu sa finansijskim mogućnostima kompanije.\nSopstvene akcije stečene u skladu sa odlukom mlekarska industrija će otuđiti najkasnije godinu dana od dana sticanja. Akcijama Imleka na Beogradskoj berzi se trguje od aprila 2004. Trenutno "Imlekova" hartija košta 1.490 dinara. Najskuplja u poslednjih 12 meseci bila je u oktobru sa cenom od 1.850 dinara a najjevtinija krajem januara prošle godine sa 811 dinara.


Gradonačelnik Radojičić o infrastrukturnim radovima: Nastavljamo s pojačanim kontrolama| Grad Beograd\nGradonačelnik Radojičić o infrastrukturnim radovima: Nastavljamo s pojačanim kontrolama\nNastavljamo s pojačanim kontrolama i aktivnostima kako bi sve započete rekonstrukcije bile završene kvalitetno i u što kraćem roku, istakao je gradonačelnik Beograda prof. dr Zoran Radojičić nakon sastanka s predstavnicima Direkcije za građevinsko zemljište i izgradnju Beograda i izvođačima radova na rekonstrukciji Karađorđeve ulice.\nTema sastanka bili su radovi u Karađorđevoj ulici, a sastanku su prisustvovali vršilac dužnosti direktora Direkcije za građevinsko zemljište i izgradnju Beograda Dušica Anđelković i glavni urbanista Marko Stojčić.\n– Ovo je samo jedan u nizu sastanaka koje ovih dana imamo na temu velikih infrastrukturnih projekata u centralnom delu Beograda. Veoma sam zadovoljan kako su svi saradnici na pravi način razumeli da ne želim da tolerišem produženje rokova. Tražim maksimalno angažovanje svih zaposlenih u Gradu Beogradu, kao i svih angažovanih na izvođenju radova. Insistiram na dnevnom praćenju započetih investicija kako bismo bili efikasni. Upravo sam sve to tražio i danas na sastanku od svih saradnika koji rade na rekonstrukciji Karađorđeve ulice – rekao je gradonačelnik Radojičić.\nOn je dodao da mu je drago da su se svi ubrzali i da očekuje rezultate.\n– Tražim od svih saradnika i da provedu deo radnog vremena na terenu, da nadziru izvođače koji nisu na vreme završili posao. Ovaj način rada dovodi do onoga što nam je i cilj – da se radovi završe i da se građanima omogući normalno funkcionisanje u delovima grada gde su rekonstrukcije dugo trajale – zaključio je gradonačelnik.\nGradonačelniku su na današnjem sastanku saradnici garantovali 31. januar kao rok koji će se ispoštovati kada je reč o radovima u Karađorđevoj ulici.


Gašenje preduzeća i masovni otkazi u više faza - 21.05.2015, Sputnik Srbija\n„Odlaganje rokova privatizacije za strateška preduzeća samo će odložiti stvaranje armije nezaposlenih i zatvaranje preduzeća. Neće u jednom danu bez posla ostati... 21.05.2015, Sputnik Srbija\n15:30 21.05.2015 (Osveženo: 16:19 05.10.2015)\nVlada Republike Srbije usvojila je Predlog zakona o izmenama i dopunama Zakona o privatizaciji kojim se predlaže da preduzeća od strateškog značaja, kao i privredni subjekti na KiM budu izuzeti u odnosu na postojeći rok za privatizaciju\nZa firme od strateškog značaja produžen je rok u kome država štiti preduzeća u restrukturiranju od plaćanja poveriocima.\nCilj predloženog zakona je da se uspešno reši sudbina preduzeća u kojima postoje uslovi za privatizaciju i da se olakša postupak privatizacije, navodi se u saopštenju Vlade Srbije i dodaje da predložene izmene imaju za cilj da se utvrdi realno stanje imovine, obaveza i kapitala u preduzećima i odredi njihova stvarna tržišna vrednost.\nU saopštenju se ne precizira o kojim preduzećima je reč, kao ni novi rokovi za privatizaciju, a mediji spekulišu da su neka od preduzeća koja se nalaze na spisku: FAP iz Priboja, poljoprivredni kombinat PKB, proizvođač lekova „Galenika“ i dnevni list „Politika“.\nMinistar privrede Željko Sertić ranije je najavio da će Vlada predložiti izmene nekoliko članova Zakona o privatizaciji kojim će se za godinu dana produžiti rok „državne zaštite“ za strateška preduzeća.\nPrema njegovim rečima, preduzeća kojima će država produžiti zaštitu biće izabrana po preciznim kriterijumima, a imaće i oročenu zaštitu.\nZa ostala preduzeća koja se ne nalaze na spisku, rok je ostao nepromenjen, pa će u tim preduzećima od 31. maja poverioci moći da naplate svoja potraživanja, zbog čega će najveći broj tih firmi, otići u stečaj.\nSertić: Privatizaciju u roku, manje plate u Agenciji\n6 April 2015, 15:14\nKomentarišući izmene zakona o privatizaciji ekonomski analitičar Branko Dragaš za Sputnjik kaže da ova odluka Vlade zaparavo ne znači ništa konkretno i da će, kako navodi, biti nastavljena pljačkaška privatizacija koja traje od 2001. godine.\n„Vlada je izabrala samo one firme koje navodno hoće da zaštiti, a u stvari ih unapred priprema za poznate špekulante, kakav je recimo slučaj sa preduzećem FAP iz Priboja. Nastavlja se ista promašena neoliberalna politika rasprodaje bez ikakve strategije i plana. U pitanju su lični razlozi, bez ekonomske logike“, smatra Dragaš.\nOn naglašava da je nesporno da je Vlada Srbije za odluku o produženju roka dobila odobrenje MMF-a.\n„Vlada Srbije ne može nijednu odluku da donese bez odobrenja MMF-a. Sve što predlaže MMF treba odbaciti, jer je kontraproduktivno i štetno za ekonomiju nacionalnih država. Vlade koje uništavaju privredu svoje zemlje imaju podršku MMF-a i Svetske banke a uz njihovu pomoć i dolaze na vlast“, naglašava Dragaš.\nOdluka Vlade o produžetku roka iznuđena\nOdluka Vlade da pojedina preduzeća izuzme od propisanih rokova za privatizaciju je iznuđena jer drugog rešenja nije bilo, ocenio je u razgovoru za Sputnjik sekretar Veća Samostalnog sindikata Srbije Zoran Mihajlović.\n„Ovo neće dati nikakvo pozitivno rešenje u budućnosti. Iako se Vlada bavi tom problematikom dugi niz godina, a zadnje tri godine veoma intenzivno, nikako da se konkretno krene u rešenje problema. U poslednjih nekoliko meseci zapravo se ništa nije dešavalo, iako je bilo najavljeno da će najpre biti rešen problem 188 preduzeća predviđenih za stečaj, kao i da će tek posle toga otpočeti privatizacija za preostalih 500 preduzeća“, kaže Mihajlović.\n15 Februar 2015, 13:11\nU pitanju je samo prolongiranje problema, ističe Mihajlović i ocenjuje da se u međuvremenu ni za jednu od ovih firmi neće naći pozitivno rešenje.\n„Imaćemo samo odlaganje armije nezaposlenih i zatvaranje preduzeća. Neće u jednom danu bez posla ostati 50.000 ljudi, već će se taj proces odvijati u više faza“, smatra Mihajlović.\nPrivatizacija se sprovodi stihijski, bez ikakve strategije i otvaranja novih radnih mesta. Umesto ulaganja u opremu i konkretnih investicija koja bi ekonomski osnažila preduzeća pre privatizacije, subvencijama je samo održavan socijalni mir, zaključuje Mihajlović.


Republika / STANKOVIĆ SVIRAO KRAJ: Stigao je kao VELIKO POJAČANJE, a sada napušta "Marakanu"!\nSrđan Spiridonović je doputovao sa ekipom u Tursku, ali se očekuje da uskoro napusti Crvenu zvezdu, piše Sportski žurnal.\nNekoliko ponuda je na stolu crveno-belih, ali obeštećenje neće biti veće nego što je plaćeno Pogon Šćećinu letos.\nKatai i Spridonović\nSpiridonović je stigao kao veliko pojačanje, ali kako je odmicala sezona primetan je bio pad u formi.\nPostoji i mogućnost da Spiridinović insistira na ostanku do leta, ali jasno je da mu je predočeno da ne može da računa na veću minutažu na proleće. Dani odluke se približavaju, a do tada treniraće sa ekipom u Beleku.\nSrbija Sport Beograd FK Crvena zvezda Srđan Spiridonović


Susret u nedelju, FK „Stakorina“ Čajniče – FK „Željeznica“ Trnovo | 058.ba\nSusret u nedelju, FK „Stakorina“ Čajniče – FK „Željeznica“ Trnovo\nČAJNIČE – U nedelju, sa početkom u 14:30 časova, odigraće se utakmica 11 kola Druge lige grupa „Istok“ u kojoj će na stadionu „Rakovice“, FK „Stakorina“ Čajniče, biti domaćin momcima iz Trnova FK „Željeznica“.\n„Stakorina“ se trenutno nalazi na 8. mjestu drugoligaškog karavana, sa ukupno 11 osvojenih bodova. FK „Željznica“ je po bodovima odmah do „Stakorine“, na 10. mjestu, sa osvojenih 10 bodova od početka takmičenja.\nPobjedom u ovom susretu, fudbaleri „Stakorine“, učvrstili bi mjesto na sredini tabele i pobjegli ispred „Željeznice“ sa prednosti od 4 boda.\n-„Pozivamo navijače „Stakorine“, da kao i do sada dodju i budu na stadionu „Rakovice“ u što većem broju i tako pomognu „Stakorini“, da ostvari još jednu značajnu pobjedu u sezoni“, rukovodstvo FK „Stakorina“ Čajniče.\nOznake: FK "Stakorina", FK "Željeznica", fudbal


Besne požari u Kaliforniji, evakuisano 82.000 ljudi - Sputnjik Srbija\n19:38 13 Avgust 2020\n09:00 17.08.2016 (osveženo 09:45 17.08.2016) Preuzmite kraći link\nVlasti američke savezne države Kalifornije evakuisale su danas 82.000 građana zbog požara istočno od Los Anđelesa, koji se brzo širi, a guverner Kalifornije je iz istog razloga proglasio vanredno stanje u određenim okruzima.\nPožar, koji je izbio juče oko 10.30 sati po lokalnom vremenu, već je spalio više od 3.600 hektara površine, a ugrožava i 34.500 kuća i zgrada, prenela je agencija AFP.\n„Vatra predstavlja neposrednu opasnost po javnu bezbednost, železnički saobraćaj i građevine“, navodi se na sajtu za informisanje javnosti „Insiveb“, gde se dodaje da je zbog požara evakuisano 82.640 ljudi.\nU gašenju požara, u kojem učestvuje oko 700 vatrogasaca, povređena su dvojica, navodi Insiveb.\nGuverner Kalifornije Džeri Braun je proglasio vanredno stanje u okrugu San Bernardino, koji se nalazi samo 100 kilometara istočno od Los Anđelesa.\nU Kaliforniji već petu godinu vlada rekordna suša, a temperature vazduha su veoma visoke.


Puzović: Investitorima ukazati na ključne radne zone | Autonomija\nPuzović: Investitorima ukazati na ključne radne zone\nSekretarijat do sada obradio 39 studija radnih zona u okviru 20 lokalnih samouprava\nPokrajinski sekretar za urbanizam, graditeljstvo i zaštitu životne sredine Slobodan Puzović istakao je danas da se u prethodnom periodu uvidelo da brojne opštine u Vojvodini imaju veliki broj radnih zona, koje su nefunkcionalne i neuslovne.\nPuzović je na predstavljanju Studije razmeštaja radnih zona u Vojvodine objasnio da je to bazni dokument kojim se želi ukazati na radne zone, koje su spremne da prihvate potencijalne investitore.\n„Cilj ovog višegodišnjeg projekta, gde radimo fazno studije razmeštaj radnih zona po lokalnim samoupravama, jeste upravo da ukažemo investitorima, koje su ključne radne zone po pojedinim opštinama i gradovima. Želimo da ukažemo koje su radne zone infrastrukturno opremljene i koje, već sutra, ukoliko je neki investitor zainteresovan, mogu da budu aktivirane“, rekao je resorni pokrajinski sekretar.\nOn je dodao i da je Sekretarijat do sada obradio 39 studija radnih zona u okviru 20 lokalnih samouprava.\nRadne zone, dodao je, u navedenom dokumentu posmatraju se kao mesta snažnog zamajca razvoja privrede, u sklopu promocije opštih potencijala regije i daju konkretnu bazu podataka, odnosno „ličnu kartu“ određenog prostora.\nNa današnjoj prezentaciji je objašnjeno i da studija ima za cilj da pomogne bržoj realizaciji održivog, privrednog i društvenog razvoja na prostoru Vojvodine i da pokaže kako se sa adekvatnom bazom podataka lako može doći do neophodnih akata za izgradnju privrednih objekata i brže aktivirati za to planirani lokaliteti.


Do kraja marta otvaranje prelaza i mosta "Bratoljub" - BIGportal.ba\n18 Septembra, 2020 18 Septembra, 2020 0214\nZajednički granični prelaz i most “Bratoljub” između Ljubovije i Bratunca biće otvoreni do kraja marta, najavili su danas ministar komunikacija i transporta BiH Vojin Mitrović I potpredsjednica Vlade i ministarka građevinarstva Srbije Zorana Mihajlović.\nZahvalio je Vladi Srbije i predsjedniku Srbije Vučiću na izgradnji prelijepog mosta “Bratoljub”.\n“Sljedeća faza je krajem marta – otvaranje kompletnog ovog projekta, puštanje mosta i zajedničkog graničnog prelaza. Tako ćemo spojiti dvije obale i spojiti dva naroda i regiju Srbije i BiH. Novim projektom će biti ubrzan protok robe, putnika, kapitala i usluga. Taj projekat je vrlo bitan i za Srbiju i BiH, a prije svega za razvoj ekonomije i cijelog tog podrčja”.\nMihajlovićeva i Mitrović su kod mosta “Bratoljub” prethodno potpisali sporazum o održavanju i rekonstrukciji 11 mostova i izgradnji zajedničkog graničnog prelaza između Srbije i BiH.\n“Most je završen 2017. a da bi zaista bio u funkciju i da bi ljudi mogli da ga koriste i da bi mogli da stavimo u funkciju vrlo brzo i jednu bescarinsku zonu, najvažniji su ovi radovi, a to je da se završe do marta i da imamo granični prelaza prve kategorije”, rekla je Mihajlovićeva.\n“To jeste politika predsednika Srbije Aleksandra Vučića i vlade, da što više povezujemo naše narode i naše regione. Nije samo ovaj sporazum važan u smislu graničnog prelaza koji smo danas potpisali, važan je jednako i sporazum o 11 mostova koje ćemo zajedno rekonstruisati”.\nMihajlovićeva kaže da će šest mostova na Drini rekonstruisati i održavati Republika Srbija i da je već za nekoliko mostova završena projektno-tehnička dokumentacija, kao i da je novac obezbijeđen u budžetu Srbije – 15 miliona evra u naredne tri godine.\n“Mostovi nas spajaju, mostovi su nas možda nekada i razdvajali, ali to jeste prošlost, mostovi nas pre svega danas spajaju. Ali, kada govorimo o drugim infrastrukturnim projektima koje radimo i sa jedne i sa druge strane Drine ne mogu da ne pomenem projekte vredne 1,7 miliajrdi evra”.\n“Srbija će raditi i brzu saobraćajnicu Sepčevići-Badovinci. Srbija se trudi da napravi što više kontakata i da bude što bliža u spajanju dve države. Radićemo na tome zajedno da obezbedimo i železničku vezu izmejdu Beograda i Sarajeva, za šta je potreban priličan novac za tako nešto”.\nAmbasador Srbije u BiH Aleksandar Ðordević izrazio je nadu da će do kraja marta sljedeće godine biti završeni svi preostali radovi na mostu “Bratoljub” i da će tada most dobiti svoj puni sjaj i funkciju.\nUkupno ulaganje u prvi zajednički projekat Srbije, Republike Srpske i BIH – izgradnju mosta “Bratoljub”, sa zajedničkim graničnim prelazom, iznosi oko 13 miliona evra.


Biolog iz Srbije Filip Bošković u timu istraživača sa Kembridža koji su razvili test koji će brže i pouzdanije da registruje viruse – Naši u svetu\nBiolog iz Srbije Filip Bošković u timu istraživača sa Kembridža koji su razvili test koji će brže i pouzdanije da registruje viruse\nObjavljeno 04/05/21 u 14:01\nBošković kaže za Tanjug da je tim naučnika, u kojem su i biohemičari, fizičari, biotehnolozi i mašinski inženjeri, razvili test koji je jednostavniji i koji će ””pokriti”” širok dijapazon patogena – virusa i bakterija koji su uzročnici upala disajnih puteva i respiratornog trakta.\n””Veliki problem je kada je test negativan, a morate da otkrijete uzrok bolesti pacijenta i odredila terapija lečenja što znači da bi trebalo uraditi desetine testova””, kaže Bošković kojeg ugovor Univerziteta sa jednom kompanijom o zaštiti patenta obavezuje da za sada ne otkriva detalje projekta.\n””Mnogo pacijenata umre od upale pluća, a ne zna se da li je u pitanju virusna ili bakterijska infekcija. Kada se zna šta je uzrok bolesti, onda je lakše napraviti potencijalni lek koji bi zaustavio virus. Tako da će ovaj test biti koristan i za dijagnostiku i za razvoj novih lekova””, ističe Bošković.\n””Sadašnji testovi pokazuju samo da li je pacijent pozitivan ili negativan, a možda je imao virus i više nije izvor infekcije, ali je zbog ostataka tzv. genoma virusa rezultat testa pozitivan””, objašnjava Bošković cilj projekta u Kevendiš laboratoriji, jednoj od najušpešnijih na svetu u kojoj je, između ostalog, otkrivena struktura DNK.\n””Pokušavamo da ciljano sagledamo strukture koje se zovu gekvadripleksi i koji se formiraju u genomu virusa i da u toj strukturi pronađemo mesta gde potencijalni lek koji može da blokira umnožavanje virusa. Za virusne infekcije vakcinacija je najbolji vid prevencije, ali u slučaju bakterijske infekcije, teško je ciljano napadati virus u odnosu na zdrave ćelije.””ističe Bošković i dodaje da je taj deo istraživanja treba da pomogne kliničarima u određivanju terapije za lečenje infekcije.\n””Pokušavam da stvaranjem novih tehnologija doprem do informacija o biološkim sistemima koje su do sada bile nedostupne i da na taj način pravilno razumem biološke sisteme u njihovom prirodnom – fiziološkom stanju, ali i u patološkim stanjima odnosno raznim oboljenjima, objašnjava Bošković.\n””Ekonomija Velike Britanije je zasnovana na nauci i bilo kakva promena budžeta za nauku na duži rok ima negativne posledice na ekonomiju jer što se više ulaže u nauku, više je inovacija i potencijalnih tehnoloških otkrića. Bregzit i pandemija su imali dvostruki negativan efekat na nauku i ekonomiju, ali očekujemo da će se to stabilizovati i da ćemo uskoro raditi kao i pre pandemije””, navodi Bošković.\n“Vakcinacija širom Evrope se ubrzava”: Lajen saopštila koliko je u EU dato doza vakcina\nŠpanija: Veselje na ulicama nakon ukidanja šestomesečnog vanrednog stanja, morala da…


NOVI PODACI U posljednja 24 sata izvršeno testiranje 479 laboratorijskih uzorka\nUkupan broj hospitaliziranih je 114, i to u Univerzitetsko kliničkom centru Republike Srpske 41, a u općim bolnicama 73\nU Republici Srpskoj je u posljednja 24 sata izvršeno testiranje 479 laboratorijskih uzorka, a novi koronavirus (SARS-CoV-2) potvrđen je kod devet osoba - saopćeno je danas iz entitetskog Instituta za javno zdravstvo.\nU posljednja 24 sata, Institutu za javno zdravstvo RS prijavljena su dva smrtna slučaja, kod kojih je potvrđeno prisustvo novog koronavirusa. Radi se o jednom muškarcu i ženi, srednje i starije životne dobi iz Banje Luke, s hroničnim udruženim oboljenjima.\nOd novog virusa korona, u tom bh. entitetu do sada su se oporavile 833 osobe, a testirano je njih ukupno 25.737. Ukupan broj hospitaliziranih je 114, i to u Univerzitetsko kliničkom centru Republike Srpske 41, a u općim bolnicama 73.\nOd koronavirusa preminuo muškarac, zaražene još tri žene\nOd posljedica koronavirusa umrle tri osobe, zaraženo još sedam


Lašet je, svesno ili nemarno, pogrešno presavio glasački listić, pa je prilikom ubacivanja u glasačku kutiju na biračkom mestu u Ahenu bilo jasno vidljivo za koga je glasao.\nBrojne kamere i fotografi su jasno "uhvatili" šta je zaokružio Lašet.\nTo je, smatraju mnogi, kršenje biračkog zakona, a pojedini su zatražili da se njegov glas poništi.\nU Članu 56 izbornog zakona jasno stoji da šef biračke komisije mora sa glasačkog mesta da vrati osobu koja je glasački listić presavila na način da je jasno vidljivo kome je dala glas.\nTo bi značilo da bi izborna komisija trebalo, kada je uvidela ovu "grešku" da Lašetu da novi glasački listić i poništi pogrešno presavijeni.\nMeđutim, pošto to nije učinjeno, pravni eksperti ističu da nije moguće poništiti njegov listić pošto se nalazi u glasačkoj kutiji.\nTakođe i njegova supruga Suzane Lašet je, kao i njen muž, pogrešno savila glasački listić i kod nje je bilo jasno vidljivo da je glasala za CDU.\nInače, nakon glasanja Lašet je poručio da je "na ovim izborima važan svaki glas".


АМЕРИКАНЦИ ПОДГРЕВАЈУ СТАРЕ ПРИЧЕ ПРОТИВ РУСА\nAMERIKANCI PODGREVAJU STARE PRIČE PROTIV RUSA\n17 jula 2021\nZapad je zauzeo kurs zaoštravanja odnosa sa Rusijom i ako za to ne može da izmisli nešto novo, uvek može da podgreje staro. Otuda najnoviji tekst u britanskom „Gardijanu“ o staroj priči o umešanosti Rusije u američke predsedničke izbore 2016. godine, kaže politikolog Aleksandar Pavić.\nNezaobilazna američka tema o umešanosti Rusije u američke predsedničke izbore kojoj kao da nema kraja, opet je aktuelizovana. Priču je sada ispričao britanski „Gardijan“, sve prema nazovi pouzdanim medijskim izvorima, ali bez čvrstih dokaza, tvrdeći kako je ruski predsednik Vladimir Putin lično odobrio tajnu operaciju podrške Donaldu Trampu na američkim predsedničkim izborima 2016. godine.\nPodgrevanje stare priče\nNa pitanje zašto se priča ponavlja, Pavić za Sputnjik objašnjava da je to zato što se situacija nije promenila.\n„Ta zapadna duboka država je zauzela kurs zaoštravanja odnosa sa Rusijom i ako ne mogu da nađu i izmisle nešto novo, uvek mogu da podgreju nešto staro. To je uvek zahvalna tema zato što mogu da se lansiraju optužbe bez dokaza, što se i ovoga puta desilo“, kaže naš sagovornik.\nOn primećuje da najnoviji napadi dolaze iz „Gardijana“ koji je, kako kaže, jedan od ključnih medija kroz koji britanske obaveštajne službe plasiraju svoj informativni rat, pogotovo protiv Rusije. Autor tog teksta je Luk Harding koji je, kako napominje Pavić, nekada bio dopisnik „Gardijana“ iz Moskve i koji je poznat po neproverenim i netačnim pričama. Tako je tvrdio da se Džulijan Asanž sastajao sa Trampovim menadžerom kampanje Manafortom, što je demantovano i nikada dokazano. On je jedan dobro plasiran establišment-propagandista koji uvek tvrdi da ima izvore , ali su oni uvek neimenovani i nikada ne pružaju dokaze, pa je više puta uhvaćen u raznim lažima, napominje Pavić.\nDeo šireg propagandnog rata\nPo njegovim rečima ovu najnoviju priču lansira novinar čiji je kredibilitet odavno urušen. O čemu je reč vidi se već po naslovu članka – „Papiri iz Kremlja izgleda da dokazuju da je Putin imao plan da postavi Trampa u Belu kuću“, da bi dalje napisao kako je neko procenio kako su to verodostojni dokumenti koji su došli iz Kremlja.\n„Izgleda kao“, „neko procenjuje“, znači opet nema dokaza, nego samo postoje nečije tvrdnje, kaže Pavić, ocenivši da je najnovija priča u „Gardijanu“ samo deo jednog šireg propagandnog rata prvo protiv Rusije, ali i protiv Trampa koji ponovo diže glavu.\nBila bi, kako konstatuje, katastrofa da se tom liberalnom establišmentu sada vrati Tramp za čije su uklanjanje potrošili toliko energije, vremena i resursa.\nRat protiv Trampa se nastavlja\nOsim toga, ističe Pavić, na unutrašnjem planu u Americi taj liberalni establišment vodi rat protiv Trampa koji se nije završio izborima. On podseća da se u nekoliko država preispituju izbrojani glasovi a u pitanju su, kako kaže, ključne države koje su odlučile predsedničku trku.\nPo oceni Pavića, postoji velika opasnost za Demokratsku partiju da republikanci vrate većinu u Predstavničkom domu, možda čak i u Senatu.\n„Tramp je i dalje jako popularan. Vraća se u javnost tako da opet treba da bude diskreditovan, makar i starim optužbama za koje tokom četiri godine njegovog mandata i posle više od dve godine rada specijalnog istražitelja nije nađen dokaz njegove saradnje sa Rusima“, podseća ovaj politikolog.\nNa pitanje kakvi su dometi članka u „Gardijanu“ posle svega što je već viđeno i poznato, Pavić, odličan poznavalac američke političe scene kaže da je liberalni establišment toliko osion i moćan da njima više nije bitno da imaju dokaze za ono što rade.\nOni se ne obaziru na to, već će na osnovu iznete tvrdnje u nekoj mejnstrim publikaciji formulisati politiku i uvesti sankcije.\n„Ovo je kao artiljerijska priprema i više nije ni važno da li će neko nešto da kaže u javnosti, u parlamentu, Kongresu. Političari koji su članovi „iste biblioteke“ će da glasaju kako im se kaže. Ovo će poslužiti samo kao povod, ali kao što nisu imali dokaze da su snage u Donbasu srušile avion, kao što nisu imali dokaze da su Rusi otrovali Skripalja, to je imalo posledice jer su uvedene sankcije, narušeni odnosi, tako da koliko god bilo neverodostojno, ima svoju svrhu i sigurno će neko pokušati da to instrumentalizuje“, nema dilemu Pavić.\nNa konstataciju da to znači da se bitka nastavlja i da će Zapad prema Rusiji nastaviti da se ponaša kao i do sada, naš sagovornik dodaje –Britanci pogotovo.\nOni apsolutno ne pokazuju znake da bi to moglo da prestane, nego čak dodatno žele zaoštravanje atmosfere, zaključio je Pavić.


kris kris\t 23.04.2021. 15:35h\nPrema navodima AFP-a, ali i prema pisanju nekih ruskih medija, predsednik Rusije pristao je da se broj neradnih dana oko prvog maja produži za dva, tako da će Rusi otići na prinudne odmore.\n"Ako mislite da je to potrebno, danas ću potpisati ukaz", rekao je u televizijskoj debati, odgovarajući na pitanje šefice ruske agencije za zdravlje koja smatra da bi to omogućilo stabiliziranje pandemije.\n"Siberijan tajms" navodi da prinudni odmori kreću od 1. maja i da će trajati do 11. maja, koji bi trebalo da je radan.\nTaj predlog iznela je direktorka Federalne službe za zaštitu potrošača i socijalna pitanja Ana Popova.\nSvetski mediji takođe naovode i da Rusija, zvaničnim kanalima saopštava da je broj novoobolelih u zemlji pod kontrolom, kao i da je nizak u odnosu na ukupan broj stanovnika.\nMeđutim, mediji koji su naklonjeni opoziciji, navode da je situacija mnogo gora nego što se zvanično prikazuje, a kao dokaz za to pozivaju se na sve češće izjave gradonačelnika Moskve koji je govori o tome da se broj novozaraženih u Moskvi stalno povećava.\nPutin je u sredu rekao da planira da postigne kolektivni imunitet u zemlji na jesen, pozdravivši u svom velikom godišnjem govoru naučni "proboj" svoje zemlje u razvoju triju cepiva protiv kovida-19.\nAli, vakcinacija sporo napreduje jer su Rusi puni nepoverenja u cepiva.\nVladimir Putinkorona virusneradni danipandemija


INFOGRAFIKA Šta može ruski sistem za elektronsko ometanje „Palantin“? - Sputnjik Srbija\n08:13 19 Jun 2021\nINFOGRAFIKA Šta može ruski sistem za elektronsko ometanje „Palantin“?\n10:20 04.06.2019 (osveženo 10:31 04.06.2019) Preuzmite kraći link\n08:11 Mediji: Amerika povlači deo vojne tehnike s Bliskog istoka, fokus ka izazovima iz Rusije i Kine\nNakon uspešnih ispitivanja, u ruskoj vojsci je počeo da se koristi novi sistem za elektronsko ometanje „Palantin“. Opremljen najmodernijom elektronikom, ovaj sistem može da „oslepi“ neprijatelja u veoma širokom talasnom dijapazonu, da analizira situaciju i nalazi najefikasniji algoritam delovanja, kao i da se ugrađuje u različite tipove vojne opreme.\nSaznajte kako izgleda moderno oružje u vremenu kada su informacije i brza komunikacija među najvažnijim resursima u ratu.\nRusija ispituje radare za blokiranje kosmičkih napada\nNovi ruski ratni sistem može da ometa NATO (foto)\nNaoružanje, ometanje, infografika, rusko oružje, Rosteh


Predsednik Atlantskog Saveta Srbije, Vladan Živulović, i član Upravnog odbora, Milomir Mandić, prisustvovali su prijemu u ambasadi SAD u Beogradu povodom Dana Nezavisnosti SAD. Predstavnici Atlantskog Saveta Srbije imali su čast da budu ugošćeni od strane ambasadora SAD, Nj. E, Kristofera Hila i upute čestitke povodom najvećeg američkog državnog praznika. ...\nPredsednik Atlantskog Saveta Srbije gostovao je na televiziji Tanjug u emisiji „Dobro Jutro“ gde je govorio o ulasku Finske i Švedske u NATO u rubrici „Analiza štampe“. Snimak emisije možete pogledati OVDE\nSledeće nedelje, šefovi država i vlada NATO-a sastaju se u Madridu kako bi se pozabavili današnjim bezbednosnim izazovima tokom samita NATO-a. Samit će pratiti Javni forum koji organizuju četiri vodeće organizacije civilnog društva – Elcano Royal Institute, German Marshall Fund, Munich Security Conference, Atlantic Council. Događaj će uključivati nekoliko razgovora ...\nDana 17. juna 2022. godine, predsedavajući Vojnog komiteta NATO-a, admiral Rob Bauer, posetio je Finsku na poziv komandanta finskih odbrambenih snaga, generala Tima Kivinena. Admiral Bauer se sastao sa finskim predsednikom gospodinom Saulijem Niinisteom, ministrom spoljnih poslova gospodinom Pekom Haavistom i finskim ministrom odbrane g-dinom Antijem Kajkonenom. Takođe je posetio ...\nDragi Vladane Živuloviću, „Svetska situacija je veoma ozbiljna.“ Zaista. Ove reči je pre tačno 75 godina ove nedelje izgovorio američki državni sekretar Džordž C. Maršal dok je opisao rastuću evropsku humanitarnu i ekonomsku krizu koja je bila podstaknuta „fizičkim gubitkom života, vidljivim uništavanjem gradova, fabrika, rudnike, i železnice…” Da bi ...\nDana 8. juna 2022, Odeljenje za kooperativnu bezbednost Međunarodnog vojnog štaba NATO-a (IMS) bilo je domaćin dvogodišnjeg sastanka sa partnerima. Predstavnici preko 30 partnerskih zemalja prisustvovali su neformalnim radionicama kako bi razgovarali o oblastima od zajedničkog interesa, kao što su interoperabilnost, pomorska bezbednost kao i energetska bezbednost. Otvarajući sastanak, zamenik ...\nVladan Živulović, predsednik Atlantskog Saveta Srbije i Momir Turudić, spoljnopolitički komentator nedeljnika Vreme složili su se u Novom danu, govoreći o ulasku Finske i Švedske u NATO, da su u pitanju nedelje, te da će biti munjevito. Govoreći o Erdoganovom protivljenju, Živulović kaže da on „trguje zbog problema sa Kurdima“. ...\nFinska i Švedska su u sredu ujutro (18. maja 2022.) istovremeno predale svoja zvanična pisma molbe za ulazak u NATO. Pisma su preneli finski ambasador pri NATO Klaus Korhonen, odnosno švedski ambasador pri NATO Aksel Vernhof, generalnom sekretaru NATO Jensu Stoltenbergu u sedištu Alijanse u Briselu. Gospodin Stoltenberg je ...\nKonferencija za medije Atlantskog Saveta Srbije u saradnji sa vojnim odeljenjem Ambasade SAD u Beogradu i Istraživačko-izdavačkim centrom Demostat Atlantski Savet Srbije u saradnji sa vojnim odeljenjem Ambasade SAD u Beogradu i Istraživačko-izdavačkim centrom Demostat organizuje konferenciju u okviru projekta „Odbrana od dezinformacija“ pod pokroviteljstvom Ambasade SAD. Na konferenciji će govoriti: pukovnik ...\nAtlanski Savet Srbije je u petak (15. aprila) organizovao neformalnu info-sesiju o ratu u Ukrajini, naoružanju, strategijama i taktikama koje se tamo upotrebljavaju. Predavači na ovom neformalnom skupu bili su – Aleksandar Radić, vojni analitičar i dr Momčilo Milinović, profesor mašinskog fakulteta u penziji. Atlantski Savet Srbije je ovom prilikom ...\nVladan Živulović u intervjuu za dnevni list „Danas“ o mogućem uvođenju sankcija Rusiji, međunarodnim pritiscima, preusmeravanju javnog mnjenja. Ceo intervju možete pročitati OVDE.\nGeneralni sekretar NATO-a učestvovao u pozivu lidera čiji je domaćin predsednik Bajden\nGeneralni sekretar NATO-a Jens Stoltenberg učestvovao je u zaštićenom konferencijskom pozivu koji je u utorak (19. aprila 2022.) vodio američki predsednik Džo Bajden kako bi se pozabavio poslednjom ruskom ofanzivom u regionu Donbasa u Ukrajini, podržao ozbiljne cene koje se naplaćuju Kremlju i koordinirao dalju podršku Ukrajine. U pozivu su ...\nPredsednik Atlantskog Saveta Srbije, Vladan Živulović, gostovao je na K1 televiziji u emisiji UranaK1 sa Jovanom Joksimović.\nOliver Bulou – Ofšor hladni rat\nTransnacionalna kleptokratija je rastuća pretnja demokratiji sa hitnim posledicama po nacionalnu bezbednost, ljudska prava i ljudski razvoj. Kleptokratija kombinuje autokratiju iz 19. veka sa finansijama 21. veka, što omogućava diktatorima da obogate sebe i svoje prijatelje, sakriju prihode u inostranstvu i koriste to bogatstvo da nagrizaju strane i domaće institucije. ...\nIzjava Džejmsa Džoja Taunsenda, predsednika Atlantic Treaty Association, o napadu Rusije na Ukrajinu. Ja, kao predsednik Asocijacije Atlantskog sporazuma, uz punu podršku Biroa ATA nakon današnjeg specijalnog sastanka, odlučno osuđujem brutalni napad na suverenu naciju Ukrajine. Ovaj napad je jasno i flagrantno kršenje međunarodnih zakona i ugovora, uključujući Povelju UN, ...


Saopštenje povodom premeštanja sudije Trešnjeva iz Posebnog odeljenja - CEPRIS\nYou are here: Home / Uncategorized / Saopštenje povodom premeštanja sudije Trešnjeva iz Posebnog odeljenja\nOdlukom predsednika Višeg suda u Beogradu, g. Aleksandra Stepanovića, sudiji dr Aleksandru Trešnjevu će od 23. januara 2018. prestati rad u Posebnom odeljenju za organizovani kriminal, nakon čega će on nastaviti da radi u prvostepenom krivičnom odeljenju Višeg suda u Beogradu.\nIako se ove godine dr Trešnjevu u Posebnom odeljenju navršava šestogodišnji mandat, njegov mandat je, u skladu sa propisima i dosadašnjom praksom, mogao biti produžen. Ovo su pogotovo nalagali razlozi ekspeditivnosti i kontinuiteta u predmetima koji se nalaze u poodmakloj fazi postupka.\nČinjenica da je postupljeno drugačije pobuđuje sumnju da se radi o posledicama ranije konfrontacije stavova sudije Trešnjeva i predsednika suda koji se protivio njegovom članstvu u Centru za pravosudna istraživanja (CEPRIS), smatrajući ga nespojivim sa sudijskom funkcijom.\nCEPRIS sa žaljenjem konstatuje da bi, pod pretpostavkom da je pomenuti motiv posredi, to bio još jedan od ataka na neke od njegovih članova, ali i na sudijsku nezavisnost i slobodu udruživanja.\nU Beogradu, 28.11.2017.


EU preti Poljskoj sankcijama - Nova Borba\nEU preti Poljskoj sankcijama\nNajveći problem je dubiozna reforma Ustavnog suda, koja prema mišljenju međunarodne Venecijanske komisije praktično tom sudu vezuje ruke\nEvropska komisija je postavila ultimatum konzervativnoj poljskoj vladi – ili će poštovati odredbe pravne države ili će biti sankcija.\nTim zaoštravanjem će stvari postati još gore, piše u komentaru za "Dojče vele" Bartoš Dudek.\nOn navodi da predstoji vrela jesen na relaciji Brisel-Varšava. Konzervativna vlada u Poljskoj ima tri meseca da otkloni manjkavosti na polju pravne države.\nNajveći problem je dubiozna reforma Ustavnog suda, koja prema mišljenju međunarodne Venecijanske komisije praktično tom sudu vezuje ruke. Prvi put u istoriji EU pokrenut je mehanizam uveden pre dve godine u kojem se jednoj državi članici postavlja ultimatum.\nČini se da je zakulisni vlastodržac Jaroslav Kačinjski, šef vladajuće partije Pravo i pravda, žestoko potcenio spoljnopolitičke posledice obračuna sa Ustavnim sudom.\nEvropska komisija nije jedina instanca koja smatra da su tako urušeni temelji pravne države. I američki predsednik Barak Obama je tokom samita NATO u Varšavi jasno rekao šta o tome misli. Pravni standardi, nezavisno sudstvo i slobodni mediji jesu osnov demokratije, rekao je Obama. Ali te njegove reči državni mediji u Poljskoj nisu ni preneli. To je dokaz više da kritika pogađa u centar.\nNajnovija odluka Brisela dovodi svađu do usijanja. A tek će biti vruće. Jer su Kačinjski i njegovi sledbenici pravno i politički toliko srljali, da sada teško mogu da se elegantno povuku sa svojih pozicija. Evropski ultimatum stvari samo pogoršava.\nKo poznaje Poljsku i poljski mentalitet, shvata da se na ovaj način izazivaju samo prkosne reakcije. A to sve odgovara Kačinjskom koji sada ima priliku da klijenteli demonstrira kako je Poljska suverena država koja se ne saginje pred “diktatom” spolja. To će mu na poljskoj sceni doneti poene.\nUostalom, Kačinjski može da se zavali u fotelju i uzme kokice u ruke jer zna da zaprećene kazne - oduzimanje glasa u Evropskom savetu - neće ni biti. Ta odluka zahteva konsenzus svih ostalih 27 članica EU, a mađarski politički ortak Viktor Orban je već najavio veto.\nPa ipak ostaje šteta po imidž koja vuče bolne finansijske i ekonomske posledice, bez obzira kako proces koji je pokrenula Evropska komisija prođe. Poljsko privredno čudo je većma finansirano novcem iz evropskih fondova. Pregovori o budžetiranju uvek zahtevaju dobru volju - a ko će još biti spreman da izađe u susret vlasti koja gazi osnovne principe vladavine prava?\nTu Kačinjski i njegova partija više neće moći da računaju na Berlin koji je do sada glasno zastupao interese Varšave. I to ne samo zbog aktuelne tematike nego i zbog podrivanja nemačke pozicije u izbegličkoj krizi i suzbijanja prava nemačke manjine u Poljskoj. Cenu ovih političkih razmirica, kao i obično, neće platiti politička elita nego obični građani, zaključuje Dudek u komentaru za "Dojče vele".


Pućdemon proglasio poraz Španije - Dnevni list Danas\nPočetna » Novo » Svet » Pućdemon proglasio poraz Španije\n0Piše: Danas Online 22. decembra 2017. 09.45\nGovoreći u Briselu gde je u samoproglašenom izgnanstvu, on je pozdravio rezultat kao pobedu za „katalonsku republiku“.\n„Ovo je rezultat koji niko ne može osporiti“, rekao je Pućdemon u govoru na televiziji iz Belgije.\n„Republika Katalonija je pobedila … španska država je poražena, Rahoj i njegovi saveznici su izgubili“, rekao je on bodreći pristalice.\nKako prenose mediji koalicija „Zajedno za Kataloniju“ koju predvodi doskorašnji katalonski predsednik Karles Pućdemon trebalo bi da osvoji 34 mesta, dok je na trećem mestu takodje secesionistička Republikanska levica Katalonije (ERC) bivšeg potpredsednika Vlade Oriola Žunkerasa s 32 mandata.\nEvropska unija „neće promeniti“ stav o Kataloniji posle izbora na kojima su stranke koje se zalažu za nezavisnost osvojile većinu u regionalnom parlamentu, izjavio je jutros portparol Evropske komisije Aleksander Vinterštajn.\n„Naš stav o pitanju Katalonije je dobro poznat i više puta ponovljen na svim nivoima. Neće se promeniti“, rekao je portparol. Budući da je reč o regionalnim izborima, kako je rekao, Evropska komisija ih ne komentariše.


SUPERNOVA NA DELU\n23. februara 1987. godine na nebu se desila izuzetno bitna i retka pojava: svetleći snagom ekvivalentnom snazi stotinu miliona sunaca, eksplodirala je supernova. Ova (sada već bivša) zvezda dobila je oznaku SN 1987A, i svoj šou priređivala je nekoliko meseci. Nakon toga, ono što je preostalo od te kolosalne eksplozije pažljivo je praćeno i zemaljskim i vanatmosferskim teleskopima.\nEksplozija se, dakle, desila tri godine pre nego što je svemirski telekop „Habl“ (Hubble Space Telescope) uopšte postavljen u orbitu oko Zemlje i otpočeo sa pretragom dalekih delova neba. Zato je iste godine nakon što je postao operativan „Habl“ počeo sa osmatranjem Velikog Magelanovog oblaka, kome pripada bivša zvezda, načinivši do danas stotine snimaka.\nNa ovoj slici prikazan je trostruki prsten formiran od gasova, a duž unutrašnjeg prstena mogu se uočiti svetle, bele tačke. Udarni talas materijala oslobođenog prilikom eksplozije zvezde jednostavno udara u oblasti duž unutrašnjeg prstena, pri čemu ga zagreva do usijanja. Sam prsten ima prečnik od oko jedne svetlosne godine, i verovatno je „oduvan“ sa zvezde dvadesetak hiljada godina pre nego što se eksplozija desila. Procenjeno rastojanje do zvezde je 163.000 svetlosnih godina, tako da se eksplozija dogodila zapravo oko 161.000 godine pre naše ere.\nOva drama dogodila se i još uvek se odigrava na koordinatama (J2000) R. A. 05h 35m 28s.26, Dec. -69° 16’ 13“.0.\nJesu li naucnici sigurni da svjetlost moze nedeformisana putovati 161000 g do nas umajuci u vidu Anstajnovu teorju zakrivljenosti vrijeme-prostor.StA LI SVE DO NAS DODJE POSLIJE TOLIKO GODINA?


RTCG - Radio Televizija Crne Gore - Nacionalni javni servis :: Ekonomija :: Odbor da sasluša Nurkovića, Bulatovića i Orlandića\nSD INICIRAO 10. 09. 2018. 15:00 >> 14:44 1\nOdbor da sasluša Nurkovića, Bulatovića i Orlandića\nPoslanik Socijaldemokrata (SD) i član Odbora za ekonomiju, finansije i budžet Boris Mugoša podnio je inicijativu za konsultativno saslušanje ministra saobraćaja i pomorstva Osmana Nurkovića i predsjednika Odbora direktora i izvršnog direktora Aerodroma Dragoljuba Bulatovića i Danila Orlandića a povodom modela daljeg razvoja te kompanije.\nIz SD-a podsjećaju da je predsjednik te partije i Skupštine Crne Gore Ivan Brajović, na konferenciji za medije 7. avgusta, izjavio je da je pitanje daljeg razvoja Aerodroma izuzetno važno razvojno državno pitanje o kome se mora voditi diskusija u Skupštini Crne Gore, na čemu će on kao njen predsjednik posebno insistirati.\nShodno tome, kako je saopšteno, danas je poslanik SD-a i član Odbora za ekonomiju, finansije i budžet Boris Mugoša podnio inicijativu Odboru za organizovanje konsultativnog saslušanje povodom aktuelne teme modela daljeg razvoja Aerodroma Crne Gore.\n"Ovo posebno iz razloga jer se radi o strateški važnom državnom resursu", ističu iz SD-a.\nOsim toga danas je, dodaju, organizovan i okrugli sto povodom završetka javne rasprave, na kojem je otvoreno dosta dilema.\n"Poslanik Mugoša je predložio da na konsultativno saslušanje Odbor pozove ministra saobraćaja i pomorstva, predsjednika Odbora direktora i izvršnog direktora Aerodroma", zaključuje se u saopštenju.\nAerodromi Crne Gore Socijaldemokrate\nUspješna politika i konstantan rast podrške SD-u\n02. 02. 2019. 6